მიწისძვრით დაზარალებული ონის მოსახლეობა დახმარებას ითხოვს მიძისძვრით დანგრეული სახლი ონის რაიონში 8 სექტემბერს გამთენიისას მომხდარმა ექვსბალიანმა მიწისძვრამ ყველაზე დიდი ზიანი ონის რაიონის მოსახლეობას მიაყენა. ადგილობრივი ხელისუფლების ინფორმაციით, დაინგრა და საცხოვრებლად უვარგისი გახდა რამდენიმე ასეული შენობა, მწყობრიდან გამოვიდა სატრანსპორტო ინფრასტრუქტურა და ელექტროგადამცემი ხაზები. სეისმოლოგების შეფასებით, საქართველოში მსგავსი სიმძლავრის მიწისძვრა 1992 წლის შემდეგ არ მომხდარა. ზარალის მოცულობის დადგენისა და მიწისძვრის შედეგების აღმოფხვრის მიზნით, რაჭაში მთავრობისა და პარლამენტის წევრები ჩავიდნენ. მიწისძვრამ ონის რაიონში რამდენიმე ასეული შენობა დააზიანა. წინასწარი შეფასებით, საცხოვრებლად გამოუსადეგარია ორასამდე სახლი. განსაკუთრებით მძიმე მდგომარეობაში აღმოჩნდნენ მიწისძვრის ეპიცენტრის მახლობლად, სოფელ ნაკიეთში, მცხოვრები ადამიანები, რომლებმაც, მიწისქვეშა ბიძგების განმეორების შიშით, 8 სექტემბრის ღამე გარეთ გაატარეს. სოფლის მკვიდრი შაქრო ჩალაძე ამბობს, რომ მიწის ძლიერმა რყევამ გამოაღვიძა. „ნახევარ მეტრზე ასწია სახლი. საშინელება ვნახე. ამის მერე, მეზობლებთან ერთად, გარეთ ვარ, შინ ვერ ვბრუნდები“, - უთხრა რადიო თავისუფლებას შაქრო ჩალაძემ. მისი თქმით, მიწისქვეშა ბიძგები სიმძლავრით არ ჩამოუვარდებოდა ჩვიდმეტი წლის წინანდელ, 1992 წლის აპრილში მომხდარ, მიწისძვრას, რამაც რაჭასა და იმერეთში მასშტაბური ნგრევა გამოიწვია. თბილისში მდებარე სეისმური მონიტორინგის ცენტრში აცხადებენ, რომ მიწისქვეშა ბიძგების ეპიცენტრი ონიდან სამხრეთ-აღმოსავლეთით ათ-თხუთმეტ კილომეტრში მდებარეობდა. ზურაბ ჯავახიშვილი: „მიწისძვრის სიდიდე, ანუ მაგნიტუდა, არის 6-ის ტოლი, მაგრამ საინტერესოა ისიც, თუ რა ეფექტი ჰქონდა მას დედამიწის ზედაპირზე. ამას გამოხატავენ ინტენსივობით 12 ბალიანი სკალით. ამ სკალაზე დაახლოებით 8 ბალამდე იქნებოდა ეპიცენტრში. 1992 წლის მიწისძვრა გაცილებით ძლიერი იყო, მაგნიტუდამ 7-ს მიაღწია, ხოლო ეპიცენტრში - 9 ბალს.“ თუმცა, ამგვარი განსხვავების მიუხედავად, სტიქიურმა უბედურებამ ონში მცხოვრები ადამიანების ყოფა მაინც მნიშვნელოვნად დაამძიმა. რაჭა-ლეჩხუმში პრეზიდენტის სახელმწიფო რწმუნებულმა დავით გაგოშიძემ დღის განმავლობაში თითქმის ყველა დაზარალებული სოფელი მოინახულა. მისი თქმით, ნგრევა დაფიქსირდა ონის ცენტრშიც და დაინგრა, ძირითადად, ის სახლები, რომლებიც 1992 წლის მიწისძვრის შემდეგ არ აღდგენილა. „მუშაობს კომისია, რომელიც ყველა ოჯახის მდგომარეობას შეისწავლის“, - განაცხადა დავით გაგოშიძემ. მიწისძვრის ამსახველი რუკა ადგილობრივის გარდა, სტიქიური უბედურების შედეგების აღმოფხვრაზე ცენტრალური ხელისუფლებაც ზრუნავს. 8 სექტემბერს რაჭაში რეგიონალური განვითარების მინისტრი დავით ტყეშელაშვილი ჩავიდა. საქართველოს პარლამენტის თავმჯდმორის დავით ბაქრაძის თქმით, მომდევნო დღეებში მიწისძვრით დაზარალებულ რეგიონს პარლამენტისა და მთავრობის სხვა წევრებიც მოინახულებენ: „პარლამენტმა და მთავრობამ - ყველამ ერთად - უნდა ვიზრუნოთ იმ ადამიანებზე, რომლებსაც მიწისძვრის გამო პრობლემა შეექმნათ. იმედი მაქვს, რომ ყველაფერი გაკეთდება ამ ადამიანების დასახმარებლად.“ დახმარების იმედი აქვთ ნაკიეთელებსაც. სოფლის მკვიდრის შაქრო ჩალაძის თქმით, დაზარალებულთა უმრავლესობა, ზიანის მოცულობის გათვალისწინებით, საკუთარი სახსრებით სახლების შეკეთებასა და აღდგენას ვერ შეძლებს. „ოთხივე მხარეს კედლები არის გახსნილი... სახურავი არ დაზიანებულა, მაგრამ კედლები აღარაა, იქ ცხოვრება არ შეიძლება. გამგებელი იყო მოსული, მაშველები გამოგვიგზავნა. თქვეს, რომ აქ ცხოვრება არ შეიძლებაო.“ ამასთან, მიწისძვრამ სახლებთან ერთად ონის რაიონში სატრანსპორტო და ელექტროგამანაწილებელი ინფრასტრუქტურაც დააზიანა: რამდენიმე უბანზე მწყობრიდან გამოვიდა საავტომობილო გზა, ხოლო ელექტროენერგიის მიწოდება რაიონის თითქმის ყველა სოფელს შეუწყდა, თუმცა ელექტროენერგიის გამანაწილებელი კომპანიის „ენერგოპრო-ჯორჯიის“ წარმომადგენლის ავთო დვალიშვილის თქმით, სარემონტო ბრიგადების მუშაობამ შედეგი უკვე გამოიღო. „ქალაქ ონსა და რამდენიმე სოფელს უკვე აღუდგა დენის მიწოდება. დარჩენილია რამდენიმე სოფელი, რომლებსაც დღის ბოლომდე მივაწვდით ელექტროენერგიას“, -განაცხადა ავთო დვალიშვილმა. რაც შეეხება მიწისძვრის განმეორების მოლოდინსა და შიშს, სეისმოლოგების თქმით, ძლიერ მიწისძვრას რამდენიმე დღის განმავლობაში თან ახლავს ეგრეთ წოდებული after shok-ები, ანუ შედარებით დაბალი სიმძლავრის მიწისძვრები. შესაბამისად, როგორც სეისმური მონიტორინგის ცენტრის დირექტორი ზურაბ ჯავახიშვილი ამბობს, არც რაჭის და არც დანარჩენი საქართველოს მოსახლეობას შიშის საფუძველი არა აქვს. „ჩვეულებრივი ამბავია, ანუ როცა მიწისძვრა ხდება, მას მოსდევს after shok-ების მთელი სერია. რაც უფრო ძლიერია მიწისძვრა, მით უფრო ხანგრძლივად და მეტი after shok-ი ხდება. ამასთან, ძალიან დაბალია ალბათობა იმისა, რომ იმავე სიძლიერისა და უფრო ძლიერი მიწისძვრა მოხდება. უფრო მოსალოდნელია, რომ ეს სუსტი მიწისძვრები გაგრძელდება საკმაოდ დიდხანს, მაგრამ თანდათანობით ჩაცხრება“, - უთხრა რადიო თავისუფლებას ზურაბ ჯავახიშვილმა. ხვალიდან დამატებულ 10 მარშრუტზე საფასურის გადახდა მხოლოდ ბარათით იქნება შესაძლებელი (49790) ბრძოლა დრონებით: მომავლის ომის სახე მთიან ყარაბაღში (15217) თენგიზ ცერცვაძე COVID-გადატანილ მოქალაქეებს მოუწოდებს პლაზმის ჩაბარებისკენ (13582) ვინ არის თავდამსხმელი, ჰყავდა თუ არა მას თანამზრახველები, აიღო თუ არა ფული - რა ვიცით და რა - არა (11223)


source: wikipedia

text: სომხეთი (), ოფიციალურად სომხეთის რესპუბლიკა () — ზღვაზე გასასვლელის არმქონე სახელმწიფო სამხრეთ კავკასიაში. მდებარეობს დასავლეთ აზიაში. დასავლეთიდან ესაზღვრება თურქეთი, ჩრდილოეთიდან საქართველო, აღმოსავლეთიდან აზერბაიჯანი, ხოლო სამხრეთიდან ირანი და აზერბაიჯანის ექსკლავი ნახიჩევანი. სახელწოდება ეტიმოლოგია: ქვეყნის სახელის სხვადასხვა ფორმები მომდინარეობს ძველსომხური ტომებისაგან - ჰაიასა, სუხმე, არმე. პირველი მათგანისგან მიღებულია სახელწოდება სომხურ ენაზე (ჰაიასტან), მეორისაგან - ქართულ ენაზე (სომხეთი), მესამისაგან - ევროპულ ენებზე (Armenia). ქვეყნის საერთაშორისო კოდი: AM. გეოგრაფია არაგაწოტნი () — ქ. აშტარაკი. არარატი () — ქ. არტაშატი. არმავირი () — ქ. არმავირი. გეღარქუნიქი () — ქ. გავარი. კოტაიქი () — ქ. რაზდანი. ლორე () — ქ. ვანაძორი. შირაკი () — ქ. გიუმრი. სიუნიქი () — ქ. კაპანი. ტავუში () — ქ. იჯევანი. ვაიოცძორი () — ქ. ეღეგნაძორი. ერევანი () — ქ. ერევანი. სომხეთი უმთავრესად მდებარეობს სამხრეთ კავკასიის ვულკანურ მთიანეთში, სადაც ერთმანეთს ენაცვლება ნაოჭა, ნაოჭა-ლოდა ვულკანური მთეი, ლავური პლატოები და ვაკეები. ტერიტორიის 90 % მდებარეობს 1000 მ-ზე მაღლა (საშუალო სიმაღლეა 1830 მ). უმაღლესი წერტილი მთა - არაგაწი (4090 მ). გეომორფოლოგიური თავისებურებების მიხედვით სომხეთს 4 ნაწილად ყოფენ: ჩრდილო-აღმოსავლეთი ნაოჭა-ლოდა მხარე მოიცავს მცირე კავკასიონის ცენტრალურ ქედებს (ლოქის, ბაზუმის, ბამბაკის, გუგარაცის, მურღუზის, შაჰდაღის); ცენტრალურ ვულკანურ მხარეს უკავია ტერიტორიის 1/3-ზე მეტი (მთა არაგაწი, გეღამის, ვარდენისის ქედები, შირაკის, აშოცის, სევანის ქვაბულები); სამხრეთი მხარე მოიცავს ნაოჭა-ლოდა ზანგეზურის ქედის შტოქედებსა და ხეობების ქსელს; შუა არაქსის მთათაშორისი ღრმული, რომლის ჩრდილოეთ-დასავლეთ ნაწილში მდებარეობს არარატის ვაკე (სიმაღლე 800-1000 მ). სომხეთის ტერიტორია მოქცეულია ხმელთაშუა ზღვის ნაოჭა-გეოსინკლინური სარტყლის შიგა ნაწილში. აქ გვხვდება თითქმის ყველა სისტემისა და ასაკის ნალექები. განსაკუთრებით ფართოდაა გავრცელებული იურული და პალეოგენური ვულკანური დანალექი წყებები. სომხეთის ტერიტორიის 1/3 დაფარულია ბაზალტით, ტუფით, პემზით, პერლიტითა და ვულკანური მოქმედების სხვა პროდუქტებით. სასარგებლო წიაღისეულთა შორის გამოირჩევა სპილენძ-მოლიბდენის (ქაჯარანი, აგარაკი, დასტაკერტი და სხვა), სპილენძის ალმადანის (ღაფანი, ალავერდი, შამლუღი და სხვა), ოქროს (ზოდი, მეღრაძორი), რკინის (რაზდენი, სვარანაცი და სხვა), პოლიმეტალების, ნეფელინიანი სიენიტებისა და ქვამარილის საბადოები. ბევრია საშენი მასალა (მარმარილო, ტუფი, დოლომიტი, პემზა, ბაზალტი, პერლიტი), ბენტონიტური თიხები და სხვა. სომხეთი მდიდარია მინერალური წყლებით. ფართობი შეადგენს 29 800 კვ. კმ-ს. მნიშვნელოვანი მდინარეები - არაქსი, რაზდანი; ტბა - სევანი. პროვინციები შედგება საქალაქო და სასოფლო კრებებისგან. გუბერნატორები (მაზრპეტები) ინიშნებიან და თავისუფლდებიან მთავრობის მიერ. ისტორია უახლესი ისტორია 1991 წლის 21 სექტემბერს სომხეთმა საბჭოთა კავშირისგან დამოუკიდებლობა გამოაცხადა. 1991 წლის 17 ოქტომბერს სომხეთში პირველი საპრეზიდენტო არჩევნები ჩატარდა, რომელშიც ლევონ ტერ-პეტროსიანმა ხმათა 83 %-ით გაიმარჯვა. 1988 წლიდან ჩართულია სერიოზულ კონფლიქტში აზერბაიჯანთან მთიანი ყარაბაღის გამო. 1992 წლიდან დსთ-ს წევრია. სახელმწიფო სახელმწიფო სისტემა: განვითარებადი დემოკრატიული რესპუბლიკა. სახელმწიფოს მეთაური: პრეზიდენტი. მთავრობის მეთაური: პრემიერ-მინისტრი. საკანონმდებლო ორგანო: ერთპალატიანი პარლამენტი (131 წევრი). ტერიტორიული მოწყობა ქვეყანა ადმინისტრაციულად იყოფა 11 ოლქად (მარზი). 10 მარზი + დედაქალაქი, რომელსაც ასევე მარზის სტატუსი აქვს. დემოგრაფია მოსახლეობა: 3,018 მლნ (2011), მათ შორის 98,1 % სომეხი; 1,2 % ეზიდები, 0,4 % რუსები, ასევე ქურთები, ბერძნები და ასურელები, 1993 წელს აზერბაიჯანელთა აბსოლუტური უმრავლესობა ქვეყნიდან გადასახლდა. სახელმწიფო ენა: სომხური ენა, სხვა ენები - რუსული (2 %). რელიგია: ქრისტიანობა: უმრავლესობა ეკუთვნის სომხურ-გრიგორიანულ ეკლესიას (93 %), სომხურ-კათოლიკური მრევლი შეადგენს 5 %-ს. დედაქალაქი: ერევანი (1,267 მლნ). დიდი ქალაქები: ვანაძორი (147 ათასი), გიუმრი (125 ათასი), ვაღარშაპატი (66 ათასი), რაზდანი (61 ათასი). ეკონომიკა ქვეყანას აქვს ოქროს მცირე რეზერვი, სპილენძის, მოლიბდენის, თუთიის, ალუმინის რესურსები. საექსპორტოდ აწარმოებენ ქიმიკატებს, კვების პროდუქტებს, მანქანათმშენებლობის პროდუქციას. ეროვნული ვალუტა სომხური დრამია (AMD). მნიშვნელოვანი კურორტები: არზნი, დილიჟანი, წახკაძორი, სევანი, ჯერმუკი. კულტურა არქიტექტურა: ეჩმიაძინი — რელიგიური ცენტრი, ტაძართა კომპლექსი (V — VI სს.), გარნი — ციხე-სიმაგრე და ტაძარი (I ს.), გეღარდის მონასტერი; დვინის და ზვართნოცის სასახლეები და ეკლესიები (III — IV სს.). ლიტერატურა: სომხური ეპოსი — დავით სასუნცი (IX-X ს.), გლაძორის უნივერსიტეტი. რესურსები ინტერნეტში Armeniapedia.org Armenica.org ყველაფერი სომხეთის შესახებ Grigory Gagarin – Armenia „Мы хотим жить сейчас“ - Почему армяне не верят в будущее своей страны и уезжают из нее // WIKILEAKS სქოლიო ევროპის ქვეყნები აზიის ქვეყნები გაეროს წევრი სახელმწიფოები ზღვაზე გასასვლელის არმქონე სახელმწიფოები


source: fineweb

text: ჯონი ზაზულა ჯონ ზაზულა, ასევე ცნობილი როგორც ჯონი ზ — ნიუ-ჯერსის ჩანაწერების მაღაზიის Rock'n Roll Heaven და ხმისჩამწერი ლეიბლის Megaforce Records დამაარსებელი და მფლობელი. ზაზულას ჩანაწერების მაღაზიამ ნიუ-ჯერსიში აქცია იგი მთავარ ფიგურად აღმოსავლეთ სანაპიროს მეტალ სცენაზე, რეგულარულად უკრავდა რა მეტალის დემო ჩანაწერებს, რომლებსაც იგი იღებდა საკუთარი მიწისქვეშა სავაჭრო ქსელიდან, რომელიც, თავის მხრივ, მოიცავდა ისეთ პიროვნებებს, როგორებიცაა ბრაიან სლეიჯელი Metalblade Records-იდან, რონ ქუინტანა, ჟურნალ Metal Mania-ს რედაქტორი და მარკ უიტაკერი, მუსიკალური პროდიუსერი. კარიერა[რედაქტირება | წყაროს რედაქტირება] ჯონის ცენტრალური როლი მეტალ სცენაზე არსებითი ფაქტორი გახდა მეტალიკის კარიერის დაწყებისათვის. ზაზულამ მისცა ჯგუფს პირველი შესაძლებლობა, დაეკრათ ნიუ-იორკში და ორგანიზება გაუწია მათ პირველ ტურნეებს იმ დროისათვის ცნობილ და წარმატებულ ბრიტანულ ჯგუფთან Raven ერთად. დემო ჩანაწერის No Life 'til Leather მოსმენის შემდეგ ჯონი ზაზულამ ჩამოაყალიბა საკუთარი ლეიბლი Megaforce Records, რათა მოეხდინა მათი გეგმების რეალიზება. ზაზულამ გამოუშვა მეტალიკის სადებიუტო ალბომი Kill 'Em All და დააფინანსა მათი პირველი ტურნე აღმოსავლეთ სანაპიროზე. მისი ცოლი, მარშა ზაზულა პარტნიორი და Megaforce Records-ის თანადამაარსებელია. ლიტერატურა[რედაქტირება | წყაროს რედაქტირება] - The Guinness Encyclopedia of Popular Music ISBN 0851129390 - The Complete Guide to the Music of Metallica - გვ 1 ISBN 0711949026


text: სენეგა |მეცნიერული კლასიფიკაცია| |ლათინური სახელი| |Polygala senega| სენეგა (Polygala senega) — მრავალწლოვანი ბალახოვანი მცენარე წიწინაურისებრთა ოჯახისა. მისი ღეროების სიმაღლე 25 სმ აღწევს. ლანცეტა ფოთლები და მტევნისებრ ყვავილედებად შეკრებილი მომწვანო ან თეთრი წვრილი ყვავილები აქვს. იზრდება ჩრდილოეთ ამერიკის ზომიერი სარტყლის ტყეებში. სამკურნალო მცენარეა. ფესვი შეიცავს საპონინებს (უმთავრესად სენიგინს), ეთეროვან ზეთს, ფისებს. მის ნაყენს და ნახარშს ამოსახველებელ საშუალებად ხმარობენ. ლიტერატურა[რედაქტირება] - ქართული საბჭოთა ენციკლოპედია, ტ. 9, გვ. 285, , 1985 წელი.


სამხედრო აღმშენებლობისა და ქვეყნის თავდაცვის ორგანიზაციისთვის იქმნება ეროვნული უშიშროების საბჭო, რომელსაც ხელმძღვანელობს საქართველოს პრეზიდენტი.


ნებისმიერი ზეიმი, თუ სასკოლო წარმოდგენა გაცილებით ლამაზი, მხიარული და დახვეწილი შეგიძლიათ გახადოთ ზეიმი.გე-ს დახმარებით. საქართველოში პირველად, კოსტიუმების ონლაინ მაღაზია, გაქირავებისა და ინდივიდუალური კერვის სერვისით თქვენთვის ხელმისაწვდომს და მარტივს ხდის ბავშვებისთვის დღესასწაულის გაფერადებას და მათთვის ზღაპრული მოგონებების შექმნას. ჯერ მხოლოდ თბილისის და რუსთავის ფარგლებში, მარტივად, მოძებნეთ თქვენთვის სასურველი სადღესასწაულო კოსტიუმი, შეარჩიეთ ზომა და ჩვენი კურიერი მოგიტანთ სადაც არ უნდა იყოთ, სახლში, ბაღში თუ სკოლაში. რატომ შევქმენით ზეიმი.გე? ყველა დედამ იცის რამდენად რთულია ბავშვისთვის საზეიმო ფორმის მოძიება. აღარაფერს ვამბობთ მის მოსაძიებლად დახარჯულ დროსა და ხარჯებზე, რაც შეიძლება კოსტიუმის შეკერვა თუ აქსესუარების შეძენა დაგიჯდეთ. თქვენ შეგიძლიათ მხოლოდ იქირაოთ და კოსტიუმის ყიდვა საჭირო სულაც არ არის. ან თუ გსურთ შეუკეროთ თქვენს შვილს რომელიმე ზღაპრის გმირის ფორმა, მაგრამ ზეიმის შემდეგ ის აღარ დაგჭირდებათ, ზეიმი.ჯი ამ შემთხვევაშიც დაგეხმარებათ. ჩვენ ჩავიბარებთ თქვენთვის არასასურველ ფორმას რომელიც კიდევ ბევრ ბავშვს გაუხალისებს მათთვის მნიშვნელოვან დღეს. ჩვენ ვზოგავთ მშობლების დროს. გვესმის რამდენად დაკავებულები არიან დღეს დედები. ამიტომ მათთვის შექმნილ ონლაინ მაღაზიაში ზეიმისთვის, თუ სპექტაკლისთვის საჭირო ყველა წვრილმანია თავმოყრილი. კურიერის და მკერავის მომსახურება თბილისის ფარგლებში გაცილებით მოსახერხებელს ხდის ჩვენს სერვისს. კოსტიუმების სისუფთავე უმნიშვნელოვანესია. სწორედ ამიტომ ყველა კოსტიუმი საგანგებოდ გადის ქიმწმენდას დაბრუნების შემდეგ და მოწესრიგებული ელოდება მორიგ გაქირავებას. მთელი სპექტაკლის გმირების კოსტიუმები ერთ ვებ გვერდზეა თავმოყრილი. ასეთი რამ ნებისმირი საბავშვო ბაღისთვის თუ სკოლისთვის სანატრელი იყო ზეიმი.ჯი-ს შექმნამდე. ყველა სპექტაკლს თუ ზეიმს სჭირდება დეკორაციები, რაც ერთი ზღაპრის სრული კოსტიუმების დაქირავების შემთხვევაში ბონუსად გადაეცემათ საბავშვო ბაღებს და სკოლებს.


მაკლერ.გე - ქირავდება კომერციული ფართი თბილისში საბურთალოზე ალ. ყაზბეგის გამზირზე 4 ოთახიანი - ID: 10112479 მაკლერ.გე - განცხადება ვერ მოიძებნა ID: 10112479 კომერციული ფართი თბილისში საბურთალოზე ალ. ყაზბეგის გამზირზე, ქირავდება 2500.00$... ქირავდება 650 კვ.მ. კომერციული ფართი ქანთარიას ქუჩაზე 6950 GEL2500 USD2210 EUR ქირავდება 200 კვ.მ. კომერციული ფართი საირმის ქუჩაზე 8340 GEL3000 USD2650 EUR ქირავდება 250 კვ.მ. კომერციული ფართი ვაჟა-ფშაველას გამზირზე 6950 GEL2500 USD2210 EUR ქირავდება 100 კვ.მ. კომერციული ფართი წყნეთში 6950 GEL2500 USD2210 EUR ქირავდება 130 კვ.მ. კომერციული ფართი ირ. აბაშიძის ქუჩაზე 6950 GEL2500 USD2210 EUR ქირავდება 104 კვ.მ. კომერციული ფართი აღმაშენებლის გამზირზე 6950 GEL2500 USD2210 EUR ქირავდება 350 კვ.მ. კომერციული ფართი ბ.ჟღენტის ქუჩაზე 6950 GEL2500 USD2210 EUR ქირავდება 205 კვ.მ. კომერციული ფართი ბაგებში 7410 GEL2670 USD2360 EUR ქირავდება 230 კვ.მ. კომერციული ფართი დიდ დიღომში 6390 GEL2300 USD2030 EUR ქირავდება 130 კვ.მ. კომერციული ფართი აღმაშენებლის გამზირზე 6950 GEL2500 USD2210 EUR ქირავდება 220 კვ.მ. კომერციული ფართი აგლაძის ქუჩაზე 8340 GEL3000 USD2650 EUR ქირავდება 350 კვ.მ. კომერციული ფართი თბილისის ზღვაზე 8340 GEL3000 USD2650 EUR ქირავდება 87 კვ.მ. კომერციული ფართი კოსტავას ქუჩაზე 6640 GEL2390 USD2110 EUR ქირავდება 312 კვ.მ. კომერციული ფართი ბოჭორმის ქუჩაზე 8340 GEL3000 USD2650 EUR ქირავდება 85 კვ.მ. კომერციული ფართი ბარნოვის ქუჩაზე 8340 GEL3000 USD2650 EUR ქირავდება 1500 კვ.მ. კომერციული ფართი გრ. ლორთქიფანიძის ქუჩაზე 7500 GEL2700 USD2390 EUR


კარლ ლინე - ვიკიპედია (გადამისამართდა გვერდიდან ლინე, კარლ) 23 მაისი 1707(1707-05-23)[1] [2] [3] [4] [5] [6] [7] როსჰულტი[8] 10 იანვარი 1778(1778-01-10)[1] [9] [10] [2] [3] [4] [5] [11] [6] (70 წლის) Linnaeus Hammarby[12] [10] უფსალის საკათედრო ტაძარი შვედეთი[13] მედიცინა, ბუნებისმეტყველება და ბოტანიკა ჰარდერვეიკის უნივერსიტეტი, ლუნდის უნივერსიტეტი და უფსალის უნივერსიტეტი პეტერ ასკანიუსი, კარლ მაგნუს ბლომი, კარლ ადლერი, Clas Alströmer, მატვეი აფონინი, ადამ აფცელიუსი, ერიკ ახარიუსი, პეტერ იოჰან ბერგიუსი, ანდრეას ბერლინი, ნიკოლას ბურმანი, მარტინ ვალი, კარლ დე გეერი, პერ კალმი, ალექსანდრ კარამიშევი, კარლ ალექსანდერ კლერკი, Pehr Löfling, ანტონ მარტინი, პერ ოსბეკი, დანიელ როლანდერი, Göran Rothman, დანიელ სოლანდერი, ულოფ ტორენი, Christopher Tärnström, იოჰან კრისტიან ფაბრიციუსი, იოჰან პეტერ ფალკი, იოჰან კრისტიან შრებერი და იაკობ ფრიდრიხ ერჰარტი სარა ელისაბეთ მორეა ნილს ინგემარსონ ლინე[10] კრისტინა ბროდერსონია[10] კარლ ლინე უმცროსი და ელისაბეთ კრისტინა ფონ ლინე პოლარული ვარსკვლავის ორდენის რაინდი და პოლარული ვარსკვლავის ორდენი კარლ ლინე ვიკისაწყობში Flora lapponica, L., 1732; Systema naturae, 13 ed., t. 1—3, Lugduni, 1789-96; Flora suecica..., 2 ed., Stockholmiae, 1755; Fauna suecica, 2 ed., Stockholmiae, 1761; Entomologia, faunae suecicae descriptionibus aucta..., v. 1-4, Lugduni, 1789. ჩიკვაიძე ჯ., ქართული საბჭოთა ენციკლოპედია, ტ. 6, გვ. 243-244, თბ., 1983 წელი. Бобров Е. Г., Линней, его жизнь и труды, М. - Л., 1957. ↑ 1.0 1.1 გერმანიის ეროვნული ბიბლიოთეკა, ბერლინის სახელმწიფო ბიბლიოთეკა, ბავარიის სახელმწიფო ბიბლიოთეკა და სხვ. Record #118573349 // ინტეგრირებული ნორმატიული ფაილი — 2012—2016. ↑ Линней Карл // Большая советская энциклопедия: [в 30 т.], [30 cilddə] / под ред. А. М. Прохоров — 3-е изд. — Москва: Советская энциклопедия, 1969. ↑ 10.0 10.1 10.2 10.3 Eriksson G. Carl Linné (von) — გვ. 700. ↑ შვედეთის ეროვნული ბიოგრაფიული ლექსიკონი — 1917. მოძიებულია „https://ka.wikipedia.org/w/index.php?title=კარლ_ლინე&oldid=3642402“-დან დაბადებული 23 მაისი დაბადებული 1707 შვედი ბიოლოგები შვედი ბოტანიკოსები ეს გვერდი ბოლოს დარედაქტირდა: 10:33, 13 მარტი 2019.


text: რუსთავი — ქალაქი და მუნიციპალიტეტი საქართველოში, ქვემო ქართლის მხარის ადმინისტრაციული ცენტრი. ქალაქი 1948 წლის 19 იანვრიდან. მდებარეობს ქვემო ქართლის ვაკის აღმოსავლეთ ნაწილში, მდინარე მტკვრის ორივე ნაპირას, ზღვის დონიდან 350 მ სიმაღლეზე. რუსთავი თბილისის აგლომერაციაში მყოფი ქალაქებიდან უდიდესია. თბილისსა და რუსთავს შორის უმოკლესი მანძილია 7,66 კილომეტრი. ქალაქის ტერიტორია 60 კვ. კმ-ს შეადგენს, მოსახლეობა 125 103 ადამიანი. რუსთავი საქართველოს უმთავრესი სამრეწველო ქალაქია თბილისის შემდეგ. გეოგრაფიული ცნობები რუსთავი ქვემო ქართლის მხარის ყველაზე მსხვილი ქალაქია და მდებარეობს 41,5o განედსა და 41,5o გრძედზე, ზღვის დონიდან დაახლოებით 350 მეტრზე. რუსთავი აშენებულია სტეპის ტერიტორიაზე. მას უკავია 6060 ჰექტარი უნაყოფო სტეპის ტერიტორია თბილისის სამხრეთ-აღმოსავლეთით, 27 კილომეტრ მანძილზე. რუსთავის ადმინისტრაციული საზღვარი გადის მარნეულის და გარდაბნის მუნიციპალიტეტებთან, სამხრეთიდან და დასავლეთიდან აკრავს იაღლუჯისა და ჩათმის მთები, ხოლო აღმოსავლეთით გარდაბნისა და ფონიჭალის ველები. ქალაქს ორ ნაწილად ჰყოფს მდინარე მტკვარი (მარჯვენა და მარცხენა სანაპირო; ძველი და ახალი რუსთავი), რომელიც წყლის მთავარი არტერიაა. მის მარცხენა ნაპირთან იწყება გარდაბნის არხი, რომელიც ქალაქის სამხრეთ-აღმოსავლეთით ათასობით ჰექტარ მიწას რწყავს. ძველი და ახალი რუსთავი ერთმანეთისგან დაშორებულია 1 კმ-ით. მდინარის გასვწვრივ შემორჩენილი ჭალის ტყის კორომი ქმნის გამწვანებულ ზოლს. რუსთავის ტყე ამჟამად კულტურისა და დასვენების პარკის ნაწილია. პარკში მდებარეობს ხელოვნურად შექმნილი ტბა. რუსთავზე გადის საერთაშორისო მნიშვნელობის საავტომობილო გზა — ს 4 „თბილისი-წითელი ხიდი (აზერბაიჯანის საზღვარი)“, რომელსაც ასევე ემთხვევა ევროპის ავტომაგისტრალი E60 სიგრძე 28 კმ (ყოფილი აბრეშუმის გზა). ქალაქი განაშენიანებულია მდინარე მტკვრისკენ ოდნავ დახრილ ვაკეზე. სამრეწველო საწარმოები, ადმინისტრაციული შენობები, რკინიგზის სადგური მდებარეობს მარცხენა სანაპიროზე, ე.წ. ძველ რუსთავში, რომელიც დაგეგმარებულია 1944 წელს. მტკვრის მარჯვენა სანაპიროზე 1955 წლიდან დაიგეგმა და განაშენიანდა საცხოვრებელი უბნები, ე.წ. ახალი რუსთავი. კლიმატი რუსთავის კლიმატური პირობები გარდამავალია ხმელთაშუა ზღვისა და სტეპს შორის. ქალაქში მშრალი სუბტროპიკული ჰავაა. ხასიათდება ზომიერი, თოვლიანი ზამთრით და მშრალი, ზომიერი და ცხელი ზაფხულით. ნალექების რაოდენობაა 390 მმ წელიწადში. ახალი რუსთავი (მარჯვენა სანაპირო) შედარებით მშრალი და ცხელია, ვიდრე ძველი. ისტორია ქალაქის ტერიტორიაზე ადამიანი ჯერ კიდევ შუა ბრინჯაოს ხანაში დასახლდა. ამას ადასტურებს მტკვრის მარჯვენა სანაპიროზე, არქეოლოგიურ გათხრებში აღმოჩენილი თიხის წითლად გამომწვარი და შავი საღებავით მოხატული ჭურჭელი. უფრო დიდი დასახლებები ჩნდება გვიანბრინჯაო-ადრერკინის ხანაში. არქეოლოგიური გათხრების შედეგად დაფიქსირდა ამ პერიოდის რამდენიმე მსხვილი დასახლება. რკინისა და ბრინჯაოს ხანაში რუსთაველებს მოჰყავდათ ხორბალი, ქერი, ბოსტნეული, მისდევდნენ მევენახეობას, მესაქონლეობას, მიწათმოქმედებას. განვითარებული იყო მეთუნეობა. ქალაქის წლოვანება რუსთავი საქართველოს ერთ-ერთი უძველესი ქალაქია. ქართლის ცხოვრების უძველესი ავტორი ლეონტი მროველი ქალაქ რუსთავის მშენებლობას ქართველთა წინაპრის, ქართლოსის ცოლს მიაწერს: „ცოლმან მისმან აღაშენა ბოსტან-ქალაქი, რომელსა აწ ჰქვიან რუსთავი.“ მანვე სიკვდილის შემდეგ მამული გაუნაწილა შვილებს: მცხეთოსს, გარდაბოსს, კუხოსს, კახოსს, გაჩიოსს. კუხოსს კი წილად ხვდა კუხეთი და ქალაქი რუსთავი. ამ მოსაზრებას მხარს უჭერს არქეოლოგიური მონაცემები, რომლის თანახმად, რუსთავში ბრინჯაოს ხანაში ძლიერი სამოსახლო არსებობდა. ძველი რუსთავის მნიშვნელობა რუსთავი არქეოლოგიურად სრულფასოვნად არ არის შესწავლილი, მაგრამ მიუხედავად არქეოლოგიური მასალის სიმცირისა, რუსთავში არცთუ სუსტი კულტურული ფენებია დადასტურებული. იაღლუჯის მთაზე, სანატორიუმების საძირკვლის მშენებლობის დროს, აღმოჩნდა ძვ. წ. IV—II საუკუნეების ნამოსახლარი. ანტიკური ხანის რუსთავი, დიდი მცხეთისა და ამ პერიოდის სხვა ქალაქების მსგავსად ერთმანეთისგან მეტნაკლებად დაცილებული უბნებისაგან შედგებოდა, ხოლო იაღლუჯის მთაზე აღმოჩენილი ნამოსახლარი იყო პოლიტიკური ცენტრი. რუსთავს ანტიკურ ხანაში სავაჭრო ფუნქციაც ჰქონდა. იალღუჯის მთის ჩრდილო აღმოსავლეთ ფერდობზე იყრიდა თავს საქარავნო-სავაჭრო გზები: აღმოსავლეთის ქვეყნებიდან დასავლეთისკენ მიმავალი აბრეშუმის გზა სამხრეთიდან ჩრდილოეთისაკენ სამხრეთ-დასავლეთიდან აღმოსავლეთისაკენ. ეს გზები დღესაც მოქმედებს და აზერბაიჯანისკენ მიმავალ უმოკლეს გზას წარმოადგენს. სახელწოდება რუსთავის ისტორიაში მნიშვნელოვანი ცვლილებები მოხდა IV საუკუნის მეორე ნახევრიდან. ამ დროს ჩნდება ქალაქის ვრცელი და ინტენსიური უბნები, რომლებიც ქალაქის ციხეს ეკვრის ჩრდილო-აღმოსავლეთ და სამხრეთ-აღმოსავლეთის მხრიდან. ისტორიული წყაროები, ქართლის ცხოვრება<ref>ქართლოსის ცოლმა "აღაშენა ბოსტან ქალაქი, რომელსა აწ ჰქვია „რუსთავი“ — ქართლის ცხოვრება, ს. ყაუხჩიშვილის რედაქციით, ტ. I, თბ., 1955. გვ.8</ref>, მოქცევაჲ ქართლისაჲ და სხვა, რუსთავში ახალი მშენებლობის წამოწყებას უკავშირებენ ქართლის მეფის, თრდატ რევის ძის სახელს. თრდატ რევის ძე ქართლის სამეფო ტახტზე ასვლამდე განაგებდა კუხეთს და იწოდებოდა კუხეთისა და რუსთავის ერისთავად. IV საუკუნის შუა წლებიდან რუსთავი იქცა რევიანთა რეზიდენციად, უფლისწულთა ქალაქად ანუ ვოსტან ქალაქად. „ვოსტან“ ირანული წარმოშობის სიტყვა და უფლისწულისთვის გამოყოფილ მამულს ნიშნავს. რუსთავს ვოსტან-ქალაქი ანუ ბოსტან-ქალაქი მთელი ადრეული შუა საუკუნეების მანძილზე ერქვა. IV საუკუნის ბოლო მეოთხედში უკვე გამეფებულმა თრდატ რევის ძემ, ბოსტან-ქალაქში მტკვრიდან ყარაიას ველებამდე გაიყვანა სარწყავი არხი, ანუ რუ. სწორედ ამ არხიდან მიიღო ქალაქმა მეორე სახელწოდება — რუსთავი, ანუ რუს, სარწყავი არხის სათავე. ამ სახელს ქალაქი ვოსტან-ქალაქის პარალელურად VI საუკუნიდან ატარებდა. IX საუკუნიდან კი რუსთავი რევიანთა საუფლისწულო ქალაქი აღარ არის და ამიტომ მას რჩება მხოლოდ სახელი რუსთავი. რუსთავი შუა საუკუნეებში V საუკუნეში ვახტანგ გორგასალმა რუსთავში დააარსა საეპისკოპოსო კათედრა. VIII საუკუნეში რუსთავი გადაეცა ადარნასე ბაგრატიონს. ამ დროს წყაროებში ჩნდება რუსთავის კიდევ ერთი სახელწოდება „რიშა“. VIII საუკუნის 30-იანი წლებიდან, თბილისის საამიროს წარმოქმნის შემდეგ რუსთავი მის შემადგენლობაში შედიოდა. XI საუკუნეში ქალაქს დამოუკიდებელი ამირა განაგებდა. 1115 წელს რუსთავი საქართველოს სამეფოს შეუერთა დავით აღმაშენებელმა. ის სამეფოს ერთ-ერთი უმნიშვნელოვანესი სავაჭრო ცენტრი გახდა. XII—XIII საუკუნეებში რუსთავში საქალაქო ცხოვრებამ განვითარების უმაღლეს საფეხურს მიაღწია. ქალაქში ყვაოდა ხელოსნობის ისეთი დარგები როგორიცაა კერამიკის, მინის, ლითონის, ტყავის, ძვლის, ხის, ასევე საფეიქრო წარმოება. რუსთაველი ხელოსნების მიერ დამზადებული ნაწარმი გამოირჩეოდა მაღალი ხარისხით. რუსთავი იმავ დროს ჩართული იყო მახლობელი აღმოსავლეთის სავაჭრო გზების ქსელში. XII საუკუნის 80-იან წლებში რუსთავს განაგებდა ამირთამირა აბულასანი. იმავე საუკუნის 90-იან წლებში გადაეცა ამირსპასალარ ზაქარია მხარგრძელს. XIII საუკუნეში, ქართლში, მონღოლთა შემოსევები საბედისწერო აღმოჩნდა რუსთავისთვის. 1265 წლის ბექა-ყაენის ლაშქრობის შედეგად, აღდგომა დღეს რუსთავმა არსებობა შეწყვიტა. XVII საუკუნის ბოლოს ერეკლე I-მა აქ სასახლე ააგო. გვიან შუა საუკუნეებში რუსთავს წერილობითი წყაროები უწოდებენ ნაგებს. ეს სიტყვა შეიძლება ორნაირად განვმარტოთ: სულხან-საბას ლექსიკონის მიხედვით, ეს არის (სავარაუდოდ) არაბული სიტყვა და სამხრეთს ნიშნავს. რუსთავი თბილისის სამხრეთით მდებარეობდა და შესაძლოა სწორედ ამიტომ დაერქვა ქალაქს ნაგები; ნაგები შეიძლება ნიშნავდეს ძველად აგებულს, აშენებულს. რუსთავის ციხე რუსთავის განადგურების შემდეგ მხოლოდ რუსთავის ციხის ნანგრევები გადარჩა. ციხე იყო თბილისის ირგვლივ აგებულ ციხეთა ერთ-ერთი რგოლი. თავისი არსებობის მანძილზე ციხეს ჰქონდა სამი სხვადასხვა პერიოდის ზღუდე. თავდაპირველად (V—VIII სს.) ზღუდეს ჰქონია ოთხკუთხა კოშკები, მეორეს, ე. წ. შიდა ზღუდეს, ნახევარწრიული კოშკები. შემდგომ ეს ორივე ზღუდე ერთ ზღუდედ გაუერთიანებიათ (IX—XI სს.). მესამე, ე. წ. გარე ზღუდეს გვირაბიანი კარიბჭე ჰქონია (XII—XIII სს.). ციხის აღმოსავლეთით ერთდოულად ორი ზღუდე ყოფილა. რუსთავის ციხე ერთადერთი ციხეა საქართველოში რომელშიც არის ფრესკები. რუსთავის ციხის ნამდვილი სახელი გასულ საუკუნეში რუსთავის ციხის ტერიტორიაზე არაქართული მოსახლეობა ცხოვროდა, რომელიც ციხეს რიშ-ყალას ეძახდა. რუსთავს რიშად მოხსენიებს ქართლის ცხოვრების სომხური თარგმანიც. რიშა ქართული რუსთავის დამახინჯებული ვარიანტია. XX საუკუნის 20-იან წლებში ციხეს კიდევ ერთი ისტორიულად გაუმართლებელი სახელი დაუმკვიდრდა — არიშის ციხე. ეს სახელი მომდინარეობს პავლე ინგოროყვას გამოკვლევიდან — რუსთაველიანა, რომელშიც მან რუსთავის ციხე ჰერეთის დიდებულების — არიშიანების საგვარეულო ციხედ მიიჩნია და მას არიშის ციხე უწოდა. ეს მოსაზრება თავიდანვე უარყვეს იმდროინდელმა ისტორიკოსებმა. რუსთავი ყოველთვის კახეთ-კუხეთის განუყოფელი ნაწილი იყო და არასოდეს შედიოდა ჰერეთის შემადგენლობაში. ყველა ისტორიულ წყაროში ციხე მოხსენიებულია, როგორც რუსთავის ციხე-ქალაქი, ან რუსთავის ციხე. რუსთაველთა საგვარეულო VIII საუკუნის ბოლოს საქართველოში არსებობდა რუვისთაველთა ანუ რუსთაველთა ფეოდალური საგვარეულო. ისინი ფლობდნენ კუხეთსა და რუსთავს და ამიტომაც იწოდებოდნენ რუსთაველებად. აკადემიკოსმა ზ. ალექსიზემ გამოთქვა მოსაზრება, რომ XII—XIII საუკუნეების პოეტი შოთა რუსთაველი, შესაძლოა ამ საგვარეულოს ერთ-ერთი წარმომადგენელი იყო. რუსთავის აღდგენა 1944 წელს ისტორიული ნაქალაქარის ტერიტორიაზე დაიწყო მეტალურგიული ქარხნის მშენებლობა. თითქმის მაშინვე საფუძველი ჩაეყარა თანამედროვე ქალაქის მშენებლობას. 1945 წლის 5 ივნისს რუსთავი დაბად გამოცხადდა. 1948 წლის 26 მარტს საქართველოს სსრ გარდაბნის რაიონის დაბა რუსთავს მიენიჭა ქალაქის სტატუსი. ამავე წელს დაარქვეს რუსთავის პირველ ქუჩებს სახელები. პირველ ქუჩას „ახალგაზრდა კომუნარების“ სახელი დაერქვა, მეორეს — „რუსთავის მშენებელთა“, მესამეს კი — „ბოსტან-ქალაქი“. საბჭოთა პერიოდში რუსთავი მსხვილი სამრეწველო ცენტრი იყო, მოქმედებდა მეტალურგიული, ქიმიური, მანქნათმშენებლობის, საშენ მასალათა საწარმოები. 1956 წელს აშენდა მეტალურგთა კულტურის სასახლე (მ. ნეპრინცევი), 1956-1957 წლებში აშენდა სტადიონი (დ. მელიქიშვილი). 1972 წელს დამტკიცდა გენერალური გეგმა. რუსთავისა და კუხეთის შესახებ ქართულ წერილობით წყაროებში დაცული ცნობები 1. „მოქცევაჲ ქართლისაჲ“ (IX ს.) „და მეფემან [თრდატმა] რუისთვის რუი გამოიღო და ეკლესიისა საფუძველი დადვა“. 2. ლეონტი მროველის „მეფეთა ცხოვრება“ (XI ს.). ქართლოსის ცოლმა „აღაშენა ბოსტან-ქალაქი, რომელსა აწ ჰქვიან რუსთავი.“ გვ. 8. ქართლოსის ცოლმა თავის შვილს „კუხოსს მისცა ბოსტან-ქალაქი, რომელსა აწ ჰქვიან რუსთავი, მისცა არაგვითგან ვიდრე ჰერეთამდე, თავადმდე მთასა კახეთისასა და მტკვარსა შუა.“ გვ. 9. ალექსანდრე მაკედონელმა (ძვ.წ. IV ს.) ქართლში „პოვნა ციხე-ქალაქნი ესე ძლიერნი შუა ქართლ: წუნდა, ხერთვისი,...რუსთავი...“ გვ. 18. ფარნავაზმა (ძვ.წ. III ს.) საერისთვოებად დაყო ქართლი „და გაგზავნა მეორე [პირი] კახეთსა ერისთავად, და მისცა [ტერიტორია] არაგვითგან ვიდრე ჰერეთამდე, რომელ არს კახეთი და კუხეთი.“ გვ. 24. მირიანმა (IV ს.) „მისცა ძესა მისსა რევს საუფლისწულოდ კახეთი და კუხეთი, და დასუა იგი უჯარმას, რევ და ცოლი მისი სალომე.“ გვ. 70. ბაქარმა (IV ს-ის II ნახ.) „მაშინღა მოიყვანნა ძმისწულნი მისნი და მისცა კუხეთი, და დასხნა რუსთავს ერისთავად.“ გვ. 131. მეფე თრდატმა (IV ს-ის ბოლოს) „გამოიღო რუსთავი და აღაშენა ეკლესია.“ გვ. 137. 3. ჯუანშერის „ცხოვრება ვახტანგ გორგასლისა“ (XI ს.) V საუკუნის შუა ხანებში „მირიან და გრიგოლ იყვნეს ნათესავისაგან რევისა, მირიანისვე ძისა, და აქუნდა მათ კუხეთი, და ცხოვნდებოდეს რუსთავს ციხე-ქალაქსა. რამეთუ შემცირებულ იყვნეს ურთიერთსა კლვითა.“ გვ. 159. ვახტანგ გორგასალსა (V ს.) და სპარსთა შორის გაიმართა ბრძოლა მცხეთასთან. სპარსელებმა შეიტყვეს, რომ ბერძნები მოდიოდნენ ქართველების დასახმარებლად, ამიტომ გადაწყვიტეს დაზავება. ამ მოლაპარაკების დროს „აიყარა მეფე სპარსთა, და უკუდგა რუსთავად, და გამოვიდნენ იგინი განთიად და დადგეს ველსა კალაისასა: რამეთუ ტფილისი სოფელი და კალაიცა მოოხრებულ იყო მაშინ... და შეკრბეს მასვე ველსა ორნივე მეფენი. გვ. 181. ვახტანგ გორგასალის დროს (V ს-ის ბოლოს) იყო „დემეტრე, ერისთავი კახეთისა და კუხეთისა“ გვ. 185. „ხოლო მცხეთას მეფემან ვახტანგ აღაშენა ეკლესია მოციქულთა სუეტი ცხოველი... და მუნ შინა დასუეს პეტრე კათალიკოსად... და დასუა ერთი ეპისკოპოსად კლარჯეთს, ეკლესიასა ახიზისასა; ერთი არტანს ერუშეთს; ...ერთი ბოლნისს; ერთი რუსთავს; ...“ გვ. 198. V ს-ის ბოლოს ვახტანგ გორგასალის მიერ სპარსელთა წინააღმდეგ გამართული უკანასკნელი ბრძოლის დროს ისრით სასიკვდილოდ იქნა დაჭრილი მეფე. რის შემდეგაც „აიყარნა მუნით სპარსთა მეფე, და ჩადგა რუსთავს“. გვ. 202. 4. „მატიანე ქართლისა“ (XI ს.) 1068 წელს „მიგზავნა მოციქულად ივანე, ძე ლიპარიტისი, მეფემან ბაგრატ ძიებად მშვიდობისა. ხოლო სულტანმან შეაქცია იგი აფხაზეთად ბაგრატისა, სთხოვა ხარაჯა და უქადა მშვიდობა. ხოლო სიფიცხლისაგან ზამთრისა ვერღარა მოილოდინა და წარვიდა ქართლით. და ჩამავალმან წარუღო ტფილისი და რუსთავი, და მისცა ფადლონს განძისა პატრონისა“. გვ. 309. 1069 წელს „არა დაიჭირა ბაგრატ თავისად ტფილისი, არამედ დმანისს დატევებული სითლარაბი ძებნა, შემოიყვანა ტფილისად, და მისცა მას ტფილისი. ხოლო თავისად აღიხუნა ციხენი რუსთავი, ფარცხისი ...“ გვ. 312. 1073 წელს „გიორგი მეფემან ... ძესა ივანესსა ლიპარიტს მისცა ლოწობანნი ნაცვლად რუსთავისა, რომელი მიეცა კახთა“. გვ. 316. 5. დავით აღმაშენებლის ისტორიკოსი (XII ს.) 1083 წელს „მეფესა გიორგის მოეხსენა ნადირობა აჯამეთისა. არღარა ზრუნვიდეს სხუასა, არაცა ელოდა აღებასა ვეჟინისასა და კახეთისა, არამედ ლაშქართა თურქთასა, რომელ ჰყვა, მისცა ნიჭად სუჯეთი და ყოველი ქვეყანა იორის პირი კუხეთი, რომელი მოოხრდა მუნ დღეინდელად დღემდე“. გვ. 322. XII ს-ის დასაწყისისთვის „ქალაქი ტფილისი, რუსთავი, სომხითი და ყოველი სამშვილდე და აგარანი თურქთა ჰქონდეს“. გვ. 331. 1115 წ. „და წარიღო გიორგი ჭყონდიდელმან რუსთავიცა, მეფისა მუხრანს ყოფასა. ქრონიკონი იყო 335. რომლისათვისცა დიდად წყენა შეექმნა თურქთა და რიდობა საზამთროთა ადგილთა დგომისა“. გვ. 333. 6. „ისტორიანი და აზმანი შარავანდედთანი“ (XIII ს.) გიორგი რუსის პირველი აჯანყების ჩახშობის შემდეგ (1191 წ.) „უბოძეს ამირსპასალარობა ზაქარიას მხარგრძელსა... მოუმატეს ქალაქიცა რუსთავი“. გვ. 55. 7. ჟამთააღმწერელი (XIV ს.) XIII ს-ის შუა ხანებში ოქროს ურდოს ყაენის ბერქას ქვეშევრდომი ალათემური გამოექცა საილხანოს ყაენის ჰულაგუს ჯარებს და ოქროს ურდოში მისასვლელად ბრძოლით გაიკაფა გზა შემდეგი მაშრუტით: „თათართა განვლეს ჯავახეთი და თრიალეთი, და რუსთავს მტკუარსა გავიდეს, ... განვლეს კამბეჩიანი, კახეთი, ჰერეთი ... ბალაქანი ... ღუნძეთი და მივიდეს ბერქა ყაენის წინაშე“. გვ. 252. 8. „ახალი ქართლის ცხოვრება“ (XVIII ს.) კახეთის მეფის ალექსანდრე II-ის შვილმა კონსტანტინემ თავისი კარავიდან „დაითხოვნა კახნი ... მაშინ დაპირებული ჰყვანდა ყიზილბაშის ჯარი, და შემოცვივდნენ კარავშია და უღალატა და დახოცეს. მაშინ მოკლა მამა და ძმაცა თვისი და რუსთველი.“ გვ. 383. დემოგრაფია 2014 წლის მოსახლეობის აღწერის მონაცემებით ქალაქში ცხოვრობს 125 103 ადამიანი. აქედან: ქართველი 114 819 (91,8%) აზერბაიჯანელი 4661 (3,7%) სომეხი 1965 (1,6%) რუსი 1459 (1,2%) ოსი 545 (0,4%) უკრაინელი 315 (0,3%) ეზიდი 239 (0,2%) ბერძენი 166 (0,1%) სხვა 934 (0,7%) ბოლო ათწლეულში როგორც საქართველოში, ასევე ქალაქ რუსთავშიც არსებითად შეიცვალა დემოგრაფიულ-სოციალური ვითარება, რაც გამოიხატებოდა მოსახლეობის რიცხოვნობის შემცირებით. მოსახლეობის ბუნებრივ და მექანიკურ მოძრაობაში გამოკვეთილი ნეგატიური ტენდენციების გამო (შობადობის შემცირება, გარემიგრაციული პროცესების ინტენსიურობა, მიგრანტთა შორის რეპროდუქტიული ასაკის მოსახლეობის მაღალი წილი და სხვა), გაიზარდა მოსახლეობის დაბერების მაჩვენებელი. ქალაქის მმართველობა ადმინისტრაციული ერთეულები რუსთავი არის თვითმმართველი ქალაქი. ქალაქის წარმომადგენლობითი ორგანოა ქალაქის საკრებულო, ხოლო აღმასრულებელო ორგანო — მერია. ადმინისტრაციულად რუსთავი იყოფა 10 ტერიტორიულ ორგანოდ: დავით აღმაშენებელის სახელობის ადმინისტრაციული ერთეული ძველი რუსთავის სახელობის ადმინისტრაციული ერთეული შოთა რუსთაველის სახელობის ადმინისტრაციული ერთეული ჟიული შარტავას სახელობის ადმინისტრაციული ერთეული გიორგი ჭყონდიდელის სახელობის ადმინისტრაციული ერთეული ილია ჭავჭავაძის სახელობის ადმინისტრაციული ერთეული ვახტანგ გორგასლის სახელობის ადმინისტრაციული ერთეული იაკობ ცურტაველის სახელობის ადმინისტრაციული ერთეული ნიკოლოზ ბარათაშვილის სახელობის ადმინისტრაციული ერთეული 13 ასურელი მამის სახელობის ადმინისტრაციული ერთეული საკრებულო ეკონომიკა რუსთავი XX საუკუნეში საქართველოს უდიდესი სამრეწველო ცენტრი იყო თბილისის შემდეგ. ქალაქმა აღმავლობა საბჭოთა პერიოდში დაიწყო: აქ ფუნქციონირებდა 90-მდე დიდი და საშუალო საწარმო, მათ შორის: მეტალურგიული კომბინატი, აზოტის, ქიმბოჭკოს, ცემენტის, ამწემშენებელი ქარხნები, ს. ს. ლითონკონსტრუქცია და სხვა. საბჭოთა კავშირის დაშლის შემდეგ ძველი ეკონომიკური კავშირების მოშლის შედეგად მრავალი საწარმო გაკოტრების პირას დადგა. შედეგად, 90-იანი წლების ქალაქისთვის განსაკუთრებით მძიმე გამოდგა უმუშევრობისა და სიღარიბის დონის სწრაფი ზრდის გამო. 2004-2006 წლებში განხორციელდა სახელმწიფო ქონების ფართომასშტაბიანი პრივატიზაცია, რომელშიც ნაწილობრივ რუსთავის საწარმოებიც მოექცა. ქალაქის ეკონომიკა ისევ აღმავლობის გზას დაადგა. ხანგრძლივი ეკონომიკური კრიზისისა და უკიდურესად მაღალი უმუშევრობის დონის გამო რუსთავში XX საუკუნის 90-იანი წლებიდან მოყოლებული მძიმე სოციალური მდგომარეობაა. გაჩერებული მსხვილი საწარმოებიდან გამოთავისუფლებული მუშა-ხელი სხვა სფეროებში დასაქმებას ვერ ახერხებს, რამაც ქალაქიდან კვალიფიცირებული მუშახელის მასიური მიგრაცია განაპირობა. დარჩენილი მოსახლეობის მნიშვნელოვანი ნაწილი ჩრდილოვანი ეკონომიკის (დაუბეგრავი/აღურიცხავი მცირე სამეწარმეო საქმიანობა) ხარჯზე ცხოვრობს. ტრანსპორტი ქალაქში ფუნქციონირებს, როგორც მუნიციპალური, ისე კერძო ტრანსპორტი. მუნიციპალური ტრანსპორტი: ტროლეიბუსი; გაუქმდა 2009 წელს. ავტობუსი; სამარშრუტო ტაქსი საბაგირო; ახალი რუსთავი იაღლუჯას მთას უკავშირდებოდა საბაგირო გზით, სადგურები შენარჩუნებულია. კერძო ტრანსპორტი: ტაქსი კავშირგაბმულობა ქალაქში ფუნქციონირებს ს. ს. „საქფოსტის“ და სს „საქართველოს გაერთიანებული სატელეკომუნიკაციო კომპანიის“ რუსთავის ფილიალები, შ. პ. ს. „მეტაკომი“, შ. პ. ს. „ერჯი გრუპი“; ფიჭური კავშირგაბმულობის სამი კომპანია: მაგთი, ჯეოსელი და ბილაინი. მეტალურგიული კომბინატი რუსთავის მეტალურგიული კომბინატი' უდიდესი სამრეწველო ცენტრია საქართველოში. მისი აშენება გადაწყდა XX საუკუნის 40-იან წლებში. სპეციალური კომისიის მიერ სამშენებლო მოედნად შერჩეული იქნა რკინიგზის მაგისტრალურ ხაზთან მდებარე სადგურ „ველის“ ტერიტორია. მშენებლობა 1941 წლის გაზაფხულზე დაიწყო, მაგრამ მეორე მსოფლიო ომის გამო მალევე შეწყდა. 1944 წელს მისი მშენებლობა განახლდა, მაგრამ რადგანაც ძველი სამშენებლო მოედანი ვერ აკმაყოფილებდა საჭირო მოთხოვნებს, მშენებლობის გადატანა რუსთავის ველზე გადაწყდა. მშენებარე ქარხნის დირექტორად ნიკოლოზ გომელაური დაინიშნა. მშენებელთა რაოდენეობის ზრდასთან ერთად მატულობდა მოსახლეობის რიცხვი, რის შედეგადაც 1946 წლის 25 ივლისს რუსთავი დაბად გამოცხადდა და გარდაბნის რაიონს დაექვემდებარა. 1948 წელს კი — რესპუბლიკური დაქვემდებარების ქალაქად. 1950 წელს მეტალურგიულ ქარხანაში გამოადნეს პირველი ფოლადი, 1954 წელს — თუჯი და კოქსი, 1956 წელს — ამიაკი. კულტურა რუსთავის პირველი შვიდწლიანი შერეული სკოლა გაიხსნა 1944 წელს. დაწყებით კლასში ირიცხებოდა 4 მოსწავლე, ხოლო ზედა კლასებში — 7-8. სკოლაში მუშაობდა 5 პედაგოგი. 1948 წელს დაარსდა პირველი რვაწლიანი სკოლა (დღევანდელი მე-2 საჯარო სკოლა). 1967 წლის 30 ნოემბერს გაიხსნა რუსთავის სახელმწიფო დრამატული თეატრი. 1968 წელს შეიქმნა სიმღერისა და ცეკვის სახელმწიფო ანსამბლი რუსთავი. დღეს ქალაქში 32 სახელმწიფო და 10 არასახელმწიფო ზოგადსაგანმანათლებლო სკოლაა, 5 საშუალო პროფესიული სასწავლებელი, 3 უმაღლესი სასწავლებელი. აქ ფუნქციონირებს 13 ბიბლიოთეკა, 1 თეატრი (რუსთავის თეატრი), 1 მუზეუმი (მხარეთმცოდნეობის), ფოლკლორული ანსამბლები, მათ შორის ანსამბლი „რუსთავი“. ქალაქში ყოველწლიურად ტარდება საერთაშორისო თეატრალური ფესტივალი „ოქროს ნიღაბი“, იმართება სახალხო ზეიმი „რუსთავქალაქობა“. რუსთავიდან მაუწყებლობს ქვემო ქართლის ტელერადიო კომპანია, გამოდის რამდენიმე გაზეთი. სახელმწიფო აკადემიური ანსამბლი „რუსთავი“ „რუსთავი“ 1968 წელს დაარსდა. მისი დაარსებიდან 35 წლის არსებობის განმავლობაში ასნამბლმა 3000-ზე მეტი კონცერტი ჩაატარა მსოფლიოს 50 ქვეყანაში და მნიშვნელოვანი ბურჯი იყო ქართული კულტურის წარმოჩენის უცხოეთში. დაძმობილებული ქალაქები ქალაქ რუსთავის დაძმობილებული და პარტნიორი ქალაქები არიან: სუმგაითი, აზერბაიჯანი (1952) იჯევანი, სომხეთი (1996) კრასნოიარსკი, რუსეთი (1997) ლოძი, პოლონეთი (1998) როთერჰემი, ინგლისი, გაერთიანებული სამეფო (2001) ინეგოლი, თურქეთი (2002) განჯა, აზერბაიჯანი კირუნა, შვედეთი სანტიაგო, ფილიპინები (2014) კაუაიანი, ფილიპინები (2014) აკმენე, ლიეტუვა (2015) პანევეჟისი, ლიეტუვა (2016) გალერეა ლიტერატურა პაჭიკაშვილი ნ., „რუსთავის ისტორია“, 2006ჭილაშვილი ლ., „ქალაქი რუსთავი“, თბილისი, 1958ლომთათიძე გ.'', „რუსთავში წარმოებული არქეოლოგიური თხრის უმნიშვნელოვანესი შედეგები“, „მასალები საქართველოსა და კავკასიის არქეოლოგიისათვის,“ ტ 1, 1955 რესურსები ინტერნეტში რუსთავის ოფიციალური საიტი სქოლიო


text: რაკვერე ცნობილია ტარვას ქანდაკებით, რომელიც წარმოადგენს პირველყოფილი ძროხის დიდ ფიგურას. ქანდაკების ავტორია ესტონელი მოქანდაკე ტაუნო კანგრო. ის უდიდესი ბალტიისპირეთში ცხოველის უდიდესი ძეგლია. ის შეიქმნა ქალაქის 700 წლის იუბილესთვის და დგას მთა ვალიმიაგაზე. ტარვას ქანდაკება გრანიტის კვარცხლბეკიანად სიგრძით შვიდი, ხოლო სიმაღლით ოთხი მეტრია და დაახლოებით 7 ტონას იწონის. ძეგლი ბრინჯაოთია დამზადებული. იმ კომპანიების და ადამიანის სახელები, რომლებმაც დააფინანსეს ქანდაკების შექმნა, ამოკვეთილია გრანიტის კვარცხლბეკზე.


text: 13 მარტი — გრიგორიანული კალენდრის 72–ე დღე (ნაკიან წლებში - 73–ე დღე). წლის ბოლომდე დარჩენილია 293 დღე. დღის მოვლენები 1516 : კარლ ჰაბსბურგი ესპანეთის პირველ მეფედ გამოაცხადეს. 1781 : უილიამ ჰერშელმა პლანეტა ურანი აღმოაჩინა. 1881 : ალექსანდრე II მოკლულ იქნა საკუთარ სასახლესთან ნასროლი ნაღმით. ივლიანეს კალენდრით 1 მარტს. 1921 : მონღოლეთი ჩინეთისგან დამოუკიდებლობას აცხადებს. 1943 : ჰოლოკოსტი - გერმანული ჯარები ებრაული გეტოს ლიკვიდაციას ახდენენ კრაკოვში. 1992 : აღმოსავლეთ თურქეთში 6.8 მაგნიტუდის მიწისძვრა (რიხტერის სკალა) 500-მდე ადამიანს იწირავს. 1997 : ფენიქსში, არიზონა, ერთ-ერთი ყველაზე მასიურად შემჩნეული "ამო" (ამოუცნობი მფრინავი ობიექტები) დაფიქსირდა. 2003 : ადამიანთა ევოლუცია - იტალიაში ნაპოვნი იქნა 350.000 წლის წინანდელი ორ ფეხზე მოსიარული ადამიანის ფეხის ანაბეჭდები. 2013 : რომის პაპად არგენტინელი კარდინალი ფრანცისკე აირჩიეს. 2016 : ანკარის ტერაქტის შედეგად 37 ადამიანი დაიღუპა და 125 დაშავდა. 2018 : ჯინა ჰასპელი პირველი ქალია, რომელიც ცენტრალურ სადაზვერვო სააგენტოს უხელმძღვანელებს. 2021 : ტანზანიის პრეზიდენტი ჯონ მაგუფული გარდაიცვალა და მისი თანამდებობა სამია სულუჰუმ დაიკავა. საქართველოში AstraZeneca-ს COVID-19-ის ვაქცინა ჩამოვიდა. ამ დღეს დაბადებულნი 1615 : ინოკენტი XII — რომის პაპი (1691–1700) 1733 : ჟოზეფ პრისტლი — ინგლისელი ქიმიკოსი, ფილოსოფოსი 1741 : იოზეფ II — საღვთო რომის იმპერატორი (1765-1790) 1763 : გიიომ-მარი-ან ბრიუნი — ფრანგი სამხედრო და სახელმწიფო მოღვაწე 1781 : კარლ შინკელი — გერმანელი არქიტექტორი, ფერმწერი და გრაფიკოსი 1782: ორესტ კიპრენსკი — რუსი მხატვარი 1800 : მუსტაფა რეშიდ-ფაშა — ოსმალეთის იმპერიის სახელმწიფო მოღვაწე, 1854 : ადოლფ ნურენი — შვედი ლინგვისტი 1867 : ნარ-დოსი — სომეხი მწერალი. 1880 : ოტო მაისნერი — გერმანელი პოლიტიკოსი. 1894 : ბენო გორდეზიანი — ქართველი მხატვარი და ხელოვნებათმცოდნე 1908 : მაირტლ ბაჩელდერი — ამერიკელი ქიმიკოსი 1908 : მიხეილ მურატოვი — რუსი გეოლოგი 1913 : სერგეი მიხალკოვი — საბჭოთა და რუსი მწერალი 1916 : პიერ გასკანი — ფრანგი ნოველისტი 1924 : მერი დავითაშვილი — ქართველი კომპოზიტორი 1930 : გიუნთერ უეკერი — გერმანელი მოქანდაკე 1931 : ალინა აქსეონოვა — საბჭოთა და რუსი სამუზეუმო და საზოგადო მოღვაწე. 1936 : ნანა მესხიძე — ქართველი მხატვარი 1942 : მაყვალა ქასრაშვილი — ქართველი საოპერო მომღერალი (სოპრანო) 1942 : სკეტმენ ჯონი — ამერიკელი მუსიკოსი 1943 : გიორგი ეკიზაშვილი — ქართველი მწერალი 1958 : გილერმო არიაგა — მექსიკელი კინორეჟისორი 1960 : ადამ კლეიტონი — ირლანდიელი ბას-გიტარისტი 1961 : ელენე მალიშევა — საბჭოთა და რუსი თერაპევტი 1967 : ანდრეს ესკობარი — კოლუმბიელი ფეხბურთელი 1973 : ედგარ დავიდსი — ნიდერლანდელი ფეხბურთელი. 1975 : რობერტ ზირაქიშვილი — ქართველი ფეხბურთელი 1979 : რევაზ ქემოკლიძე — ქართველი ფეხბურთელი 1981 : სტივენ მაგუაიერი — შოტლანდიელი პროფესიონალი სნუკერისტი 1986 : Rykka — კანადელ-შვეიცარელი მომღერალი 1989 : მარკო მარინი — გერმანელი ფეხბურთელი 1989 : პიჩეს გელდოფი — ბრიტანელი ჟურნალისტი, ტელეწამყვანი და მოდელი. 1990 : ანტუან ვალუა-ფორტიე — კანადელი ძიუდოისტი 1992 : ირაკლი ქობალია — ქართველი ფეხბურთელი 1994 : ჟერარდ დეულოფეუ — ესპანელი ფეხბურთელი ამ დღეს გარდაცვლილნი 1808 : კრისტიანი VII — დანიის მეფე 1881 : ალექსანდრე II — რუსეთის მეფე 1901 : ჰარისონი, ბენჯამინ — აშშ-ის პრეზიდენტი 1918 : კიუი, ცეზარ — რუსი კომპოზიტორი 1938 : მეგრელი, დუტუ — ქართველი მწერალი და პოეტი 1946 : ჰაუსჰოფერი, კარლ — გერმანელი პოლიტიკური მოღვაწე და მეცნიერი 1975 : ანდრიჩი, ივო — სერბი მწერალი 1996 : კესლევსკი, ქშიშტოფ — პოლონელი კინორეჟისორი 2002 : გადამერი, ჰანს-გეორგ — გერმანელი ფილოსოფოსი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: იოანე კასიანე იოანე ბარსანოფი წმინდა თეოქტირისტე ლეონ კაბადოკიელი აგრეთვე: გრენადა: რევოლუციის დღე (1979). იხილეთ აგრეთვე სხვა თვეები: 0313


text: 18 ივლისი — გრიგორიანული კალენდრის 199-ე დღე (ნაკიან წლებში – 200-ე დღე). წლის ბოლომდე დარჩენილია 166 დღე. დღის მოვლენები ძვ. წ. 390 : რომაელების გალებთან ბრძოლა მდინარე ალიასთან. დასრულდა რომაელთა სასტიკი დამარცხებით 64 : რომის დიდი ხანძარი - რომის სავაჭრო უბანში ხანძარი მძვინვარებს, მაშინ როცა იმპერატორი ნერონი ლირაზე უკრავდა და ცეცხლს საიმედო ადგილიდან აკვირდებოდა. 1536 : რომის პაპის ავტორიტეტი გაუქმდა ინგლისში. 1830 : ურუგვაი პირველ კონსტიტუციას იღებს. 1872 : ბრიტანეთში პირველად ჩატარდა ფარული კენჭისყრა. 1885 : გამომგონებელმა ნიკოლაი ბანარდოსმა შეიტანა განაცხადი ელექტროშედუღების გამოგონების დაპატენტებისთვის რომელსაც „ელექტროგეფესტი“ უწოდა. 1898 : პიერ და მარია კიურიმ პარიზის მეცნიერებათა აკადემიის სხდომაზე განაცხადეს ახალი ქიმიური ელემენტის პოლონიუმის აღმოჩენის შესახებ. დაარსდა საფეხბურთო კლუბი ბილბაოს „ატლეტიკო“. 1921: ფრანგმა ექიმებმა ალბერ კალმეტმა (Léon Charles Albert Calmette) და კამილ გერენმა (Jean-Marie Camille Guérin) პირველად აცრეს ბავშვი ტუბერკულოზის საწინააღმდეგო ვაქცინით ბცჟ. (BCG) 1925 : ჰიტლერმა გამოსცა წიგნი „ჩემი ბრძოლა“ (Mein Kampf, სურათზე). აშშ-ში ოფიციალურად განაცხადეს რომ ქალსაც შეუძლია იყოს ავტომობილის მძღოლი. 1932 : თურქეთი გახდა ერთა ლიგის 56-ე წევრი. 1936 : დაიწყო პირველი სსრკ საფეხბურთო თასის გათამაშება. 1947: ბრიტანეთის მონარქმა გეორგ VI -მ ხელი მოაწერა კანონს ინდოეთის დამოუკიდებლობის შესახებ. 1954: აშშ-ში, ნიუპორტში, გაიმართა ჯაზური მუსიკის პირველი ფესტივალი 1962 : პერუში სამხედრო გადატრიალება მოხდა. 1968 : რობერტ ნოისმა და გორდონ მურმა დააარსეს კომპანია „Intel“. 1974 : პოლონეთის ქალაქ კონსტანტინოვში აღიმართა მსოფლიოში ყველაზე მაღალი კონსტრუქცია - 646,38 მ ვარშავის რადიოანძა (დაინგრა 1991 წ.). 2000: ლონდონში გაიხსნა ჯონ ლენონის ძეგლი. 2009 : საქართველოში ღორის გრიპის პირველი შემთხვევა დაფიქსირდა . ამ დღეს დაბადებულნი 1864 : ჰუხი, რიკარდა — გერმანელი მწერალი (გ.1947) 1890 : დოლიძე, ვიქტორ — ქართველი კომპოზიტორი (გ. 1933) 1894 : ბაბელი, ისააკ — უკრაინელი მწერალი (გ.1940) 1897 : აღლაძე, ლეონიდე — ქართველი სამხედრო მოღვაწე 1909 : გრომიკო, ანდრეი — სსრ კავშირის პოლიტიკური მოღვაწე (გ.1989) 1918 : მანდელა, ნელსონ — სამხრეთ აფრიკის რესპუბლიკის პრეზიდენტი 1994-1999 (გ.2013) 1922 : კუნი, ტომას — ამერიკელი ფილოსოფოსი (გ.1996) 1933 : ევტუშენკო, ევგენი — რუსი პოეტი 1938 : ვერჰოვენი, პოლ — ნიდერლანდელი კინორეჟისორი 1967 : დიზელი, ვინ — ამერიკელი მსახიობი ამ დღეს გარდაცვლილნი 1817 : ოსტინი, ჯეინ — ინგლისელი მწერალი (დ.1775) 1868 : ჰაჯი დიმიტრი — ბულგარელი ხალხის ეროვნულ-განმათავისუფლებელი ბრძოლის მონაწილე. 1982 : იაკობსონი, რომან — რუსი ენათმეცნიერი (დ.1896) მსოფლიოს ქვეყნების დღესასწაულები ესპანეთი - შრომის დღე აშშ - ჰოთ-დოგის დღე ურუგვაი - კონსტიტუციის დღე საეკლესიო დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ათანასე ათონელი წმინდა კვირილა ლამპადი ირინოპოლელი აღმოყვანება ნაწილთა ღირსისა სერგი რადონეჟელისა, საკვირველთმოქმედისა ელიზავეტა და ბარბარა აგრეთვე ურუგვაი : კონსტიტუციის დღე იხილეთ აგრეთვე სხვა თვეები 0718


text: საქართველოს პრეზიდენტი ეროვნული უშიშროების საბჭოს მორიგ სხდომას იწვევს, სადაც ავღანეთში მომხდარი თავდასხმას, მუქარის შემცველი ვიდეოკლიპების გავრცელებას და მასთან დაკავშირებულ უსაფრთხოების საკითხებს განიხილავენ. ტელეკომპანია რუსთავი2-ის ინფორმაციით, გამოძიებისთვის, სავარაუდოდ, უკვე ცნობილია, რომ თალიბანის სახელით youtube.com-ზე გავრცელებული ვიდეორგოლები `თალიბანის შურისძიების` შესახებ საქართველოდან არის ატვირთული. ტურიზმის ეროვნულ ადმინისტრაციას ახალი ხელმძღვანელი ჰყავს. ეკონომიკის მინისტრის პირველმა მოადგილემ ამ თანამდებობაზე გიორგი სიგუა დანიშნა, რომელიც ამ დრომდე საქართველოს პარლამენტში რეგიონული პოლიტიკის კომიტეტის თავმჯდომარის თანაშემწე იყო... ვანოს შოუ იუმორისტული ტოქ-შოუ ცნობილ სტუმრებთან ერთად კომედი შოუ უნიკალური იუმორისტული სკეტჩები, სიცილის დღესასწაული რუსთავი 2-ზე !


text: „საქართველო იწყებს სააკაშვილის დროს გამოტანილი განაჩენების გადახედვას“ - ამ სათაურით გაზეთ „იზვესტიაში“ გამოქვეყნებულ სტატიაში ლაპარაკია იუსტიციის სამინისტროს მიერ მომზადებულ კანონპროექტზე, რომლის დამტკიცების შემთხვევაში სამი წლის ვადით შეიქმნება 15 კაციანი სპეციალური კომისია, რომელიც საჩივრების საფუძველზე 2004-2012 წლებში სასამართლოების მიერ გამოტანილი განაჩენების კანონიერებას შეისწავლის. გაზეთის მონაცემებით, საქართველოს იუსტიიცის სამინისტროში უკვე შესულია შესაბამისი შინაარსის 10 ათასზე მეტი განცხადება. რუსულ გამოცემას მოჰყავს იუსტიციის მინისტრ თეა წულუკიანის ციტატა, რომლის მიხედვითაც, კომისიის შექმნა სამართლიანობის აღდგენის ერთადერთი მექანიზმია: „თუნდაც 20 ან 30 საქმე რომ გადაიხედოს, უთუოდ ამაღლდება მართლმსაჯულებისადმი ნდობის ხარისხი“. თუმცა საქართველოს ხელისუფლების ამ ინციატივას ეწინააღმდეგება საპარლამენტო ოპოზიცია და უზენაესი სასამართლოს თავმჯდომარე კოტე კუბლაშვილი, რომლის თქმითაც, სასამართლოს მიერ გამოტანილი განაჩენების გადახედვის მექანიზმის ამოქმედება საფრთხეს შეუქმნის როგორც მართლმსაჯულების, ასევე მთელი საზოგადოების სტაბილურობას, რადგანაც განაჩენების დიდი ნაწილი, მათ შორის, ქონებრივი ხასიათისა, აღსრულებულია, შესაბამისად, შესაძლებელია საქმე სამოქალაქო დაპირისპირებამდე მივიდეს. გაზეთი „კომერსანტი“ კი აქვეყნებს ვრცელ ინტერვიუს კოლექტიური უსაფრთხოების ხელშეკრულების ორგანიზაციის („ოდეკაბე“) გენერალურ მდივან ნიკოლაი ბორდიუჟასთან, რომელიც ლაპარაკობს ორგანიზაციის წინაშე არსებული გამოწვევებისა და მათი განეიტრალების საშუალებების შესახებ. ბორდიუჟას თქმით, დამოუკიდებელ სახელმწიფოთა თანამეგობრობისათვის ნომერ პირველი გამოწვევაა კიბერუსაფრთხოება, ანუ საინფორმაციო ტექნოლოგიების გავლენის ზრდა უსაფრთხოების სფეროში: „აღარ არის საჭირო ჯარი, სპეცდანიშნულების რაზმი და დიდი რაოდენობის იარაღი. ამა თუ იმ სახელმწიფოში ვითარების დესტაბილიზაციისთვის საჭიროა საკუთარი საინფორმაციო რესურსების ფოკუსირება და საზოგადოებრივი აზრის მართვა. ამგვარი საფრთხეების შესწავლის მიზნით „ოდეკაბე“-ში შეიქმნა საინფორმაციო-ანალიტიკური სტრუქტურების ასოციაცია, რომელიც საგარეო გამოწვევებთან ერთად დაკავებული ქნება დესტაბილიზაციის შიდა წყაროების განეიტრალებითაც“. ნიკოლაი ბორდიუჟა ინფორმაციული შესაძლებლობების მაგალითად ასახელებს 2008 წლის საქართველო-რუსეთის ომს, როცა, ბორდიუჟას სიტყვებით, საინფორმაციო რესურსების მობილიზებით მსოფლიო თანამეგობრობა შეცდომაში იქნა შეყვანილი. მაშინ რუსეთი დაადანაშაულეს საქართველოს წინააღმდეგ აგრესიაში, როცა სინამდვილეში ყველაფერი პირიქით იყოო. ინტერვიუ ნიკოლაი ბორდიუჟასთან მთავრდება კოლექტიური უსაფრთხოების ხელშეკრულების ორგანიზაციის უახლოეს გეგმებზე საუბრით. ირკვევა, რომ გადაწყვეტილია კოლექტიური საავიაციო და სპეციალური ოპერაციების ძალების შექმნა, ასევე იგეგმება საგანგებო ვითარებებზე კოლექტიური რეაგირების მექანიზმის ჩამოყალიბება. ინტერვიუს კოლექტიური უსაფრთხოების ხელშეკრულების ორგანიზაციის გენერალურ მდივან ნიკოლაი ბორდიუჟასთან გაზეთი „კომერსანტი“ აქვეყნებს.


საშიში ინფექციები - ავერსი ასიდან 3-5 ფიზიოლოგიური ორსულობა თანდაყოლილი დეფექტის მქონე ბავშვის დაბადებით სრულდება, რაც იმას ნიშნავს, რომ პრობლემისგან დაზღვეული არავინ არის, თუმცა არსებობს ფაქტორები, რომლებიც რისკს საგრძნობლად ზრდის. მათ შორის პირველი ადგილი ინფექციებს უკავია. თანდაყოლილ ინფექციას ყურადღება პირველად 1941 წელს მიაქციეს, როდესაც ნორმან გრეგმა თანდაყოლილი წითურას სინდრომი აღწერა. ეს იყო პირველი შემთხვევა, როდესაც ორსულობისას დედის მიერ გადატანილ ინფექციასა და ნაყოფის დეფექტს შორის კავშირი აღმოაჩინეს. მოგვიანებით გაირკვა, რომ ნაყოფის დაზიანება სხვა ინფექციურ დაავადებებსაც შესძლებია. დღეს ინფექციები ახალშობილთა სიკვდილობის ერთ-ერთ მთავარ მიზეზად მიიჩნევა. ორსულობისთვის საშიშ ინფექციებს TORCH აბრევიატურით აღნიშნავენ. ეს აბრევიატურა აერთიანებს ტოქსოპლაზმას, წითურას, ციტომეგალოვირუსსა და ჰერპესვირუსს (ბოლო დროს სამედიცინო ლიტერატურაში გვხვდება აბრევიატურა TORCH-იც, რომელიც ზემოთ ჩამოთვლილ დაავადებებთან ერთად სიფილისსა და ენტეროვირუსსაც მოიცავს). რა საერთო აქვს ამ ინფექციებს? ის, რომ მათი უმეტესობა შეუმჩნევლად მიმდინარეობს და ნაყოფზე ესოდენ მძიმე გავლენა რომ არა, შესაძლოა, ვერც კი გაგვეგო, რომ ავად ვართ. მოდი, უფრო ახლოს გავიცნოთ თითოეული მათგანი. ტოქსოპლაზმოზი პარაზიტული დაავადებაა, რომელსაც უჯრედშიდა პარაზიტი თოხოპლაზმა Gონდიი იწვევს. გამომწვევი გამძლეობით გამოირჩევა, ნიადაგში მოხვედრისას მკვრივ გარსს იკეთებს და ასე თვეობით შეუძლია იცოცხლოს, ამიტომ ტოქსოპლაზმოზი საკმაოდ გავრცელებული ინფექციაა, თუმცა მის შესახებ მოსახლეობამ ცოტა რამ იცის, ვინაიდან არაორსულებთან უწყინარი მიმდინარეობით გამოირჩევა. თანდაყოლილი ტოქსოპლაზმოზით დაბადებული ბავშვების დედები ხშირად ვერც კი იხსენებენ, გადაიტანეს თუ არა ორსულობისას რაიმე ინფექცია. ტოქსოპლაზმოზის გავრცელებაში მთავარი წვლილი კატებს მიუძღვით, რომლებიც, თავის მხრივ, მღრღნელებისა და ფრინველებისგან ინფიცირდებიან. ინფიცირებიდან სამი კვირის განმავლობაში კატები ფეკალიებთან ერთად მილიონობით პარაზიტს გამოყოფენ. ვინაიდან ეს ცხოველები ექსკრემენტებს ყუთში ან მიწაზე ტოვებენ, დასნებოვნების ყველაზე გავრცელებული გზა სანაგვისა და ნიადაგის შიშველი ხელებით შეხებაა. ნიადაგს ეხება ხილ-ბოსტნეულიც, ამიტომ ინფექციის წყაროდ ისიც შეიძლება გვექცეს, თუ ჭამამდე ძალიან კარგად არ გავრეცხეთ. თუ ტოქსოპლაზმოზი დაორსულებამდე გადაიტანეთ, თქვენს შვილს თქვენივე იმუნიტეტი დაიცავს, მაგრამ თუ ორსულობისას ან დაორსულებამდე მცირე ხნით ადრე დაგემართათ, შესაძლოა, ინფექცია ნაყოფსაც გადასდოთ, ამიტომ ექსპერტები მოგვიწოდებენ, ინფიცირებიდან ექვსი თვის განმავლობაში დაორსულებისგან თავი შევიკავოთ. სამწუხაროდ, ავადმყოფობისას არაფერი შეგაწუხებთ, რაც ტოქსოპლაზმოზის გამოვლენას ერთიორად გაართულებს. დაავადების ნიშნები დაბადების მომენტისთვის ინფიცირებულ ახალშობილთა უმეტესობასაც არ აღენიშნება. ისინი მოგვიანებით იჩენს თავს. ზოგი მათგანი ძალზე მძიმეა: სიბრმავე, გონებრივი ჩამორჩენილობა... რა ვუყოთ შინაურ ცხოველს? თუ კატა უკვე გყავთ და მის გარეშე ცხოვრება ვერ წარმოგიდგენიათ, მაგრამ უკვე ხართ ორსულად ან მომავალში აპირებთ შვილის გაჩენას, შემდეგი წესების დაცვა მოგიწევთ: * საკუთარი ხელით ნუ გამოუცვლით კატას ტუალეტს (ყუთის სპეციალურ შიგთავსს). გამოუვალი აუცილებლობის შემთხვევაში გამოიყენეთ ერთჯერადი (!) ხელთათმანები. მერე კი ხელები საპნითა და თბილი წყლით დაიბანეთ. * თვალყური ადევნეთ, რომ ყუთის შიგთავსი ყოველდღე ცვალონ – პარაზიტი განავალში მოხვედრიდან რამდენიმე დღის შემდეგ არის საშიში. * აჭამეთ კატას ხარისხიანი საკვები, არ მისცეთ უმი ხორცი. * ერიდეთ მაწანაწალა კატებს, ორსულობის დროს ახალი კატა არ აიყვანოთ. * ნიადაგთან კონტაქტის დროს ხელთათმანები ჩაიცვით. ჩამოთვლილთაგან ყველაზე უკეთ ალბათ ვირუსთა ოჯახის ამ წარმომადგენელს იცნობთ. მაინც შეგახსენებთ, რომ წითურა ვირუსული ინფექციაა, რომელიც ტემპერატურითა და გამონაყარით მიმდინარეობს. დაავადება ჰაერწვეთოვანი გზით გადაედება – ავადმყოფი მას ხველებისა და ცემინების დროს გამოყოფს. საშიშია საზიარო ჭურჭლის გამოყენებაც, ვინაიდან მასზე ავადმყოფის ნერწყვი ხვდება ან ავადმყოფი თავად ეხება მას ვირუსით დაბინძურებული ხელებით. ინფექცია გადამდებია პირველი სიმპტომების გამოვლენამდე 10 დღისა და გამოვლენიდან 2 კვირის განმავლობაში. ეს ერთი შეხედვით უწყინარი დაავადება ორსულობისას ნამდვილ მკვლელად იქცევა. თუ ორსულს წითურა შეხვდა, შესაძლოა ბავშვი თანდაყოლილი წითურას სინდრომით დაიბადოს. ეს სინდრომი აერთიანებს: * მხედველობის დაკარგვას; * გულის პრობლემებს; * მიკროცეფალიას (ნორმაზე პატარა თავის ტვინს); * ზრდა-განვითარებით ჩამორჩენას; * სმენის დაკარგვას. როგორ ავიცილოთ თავიდან გართულებები სამწუხაროდ, დაავადების მკურნალობის სპეციფიკური მეთოდი არ არსებობს, ამიტომ უკვე ჩამოყალიბებული ინფექციის წინააღმდეგ მედიცინა უძლურია. სამაგიეროდ, შეუძლია მისი პრევენცია. უკვე წლებია, კომბინირებული წწყ (წითელა-წითურა-ყბაყურას) ვაქცინა მილიონობით ბავშვს (და, შესაბამისად, მომავალ დედას) იცავს ამ ინფექციის მძიმე შედეგებისგან. ვაქცინა ცოცხალი, მაგრამ დასუსტებული ვირუსების ნარევია. ის იმუნიტეტს ანტსხეულების გამომუშავებისკენ უბიძგებს. ანტისხეულები სამუდამოდ რჩება ორგანიზმში და წითურას გამომწვევს გამრავლების საშუალებას არ აძლევს. ვინაიდან ვაქცინა ცოცხალ ვირუსებს შეიცავს, ორსულობისას მისი გაკეთება რეკომენდებული არ არის, ამიტომ ნუ დაიზარებთ – დაორსულებამდე გამოიკვლიეთ თქვენი სტატუსი, შეამოწმეთ, გაქვთ თუ არა სისხლში წითურას საწინააღმდეგო ანტისხეულები. დადებითი პასუხი ან ბავშვობაში გადატანილ ინფექციაზე, ან ადრე ჩატარებულ იმუნიზაციაზე მიუთითებს. თუ ანტისხეულები არ აღმოგაჩნდათ, აუცილებლად გაიკეთეთ აცრა, ოღონდ გახსოვდეთ, რომ იმუნიზაციიდან 28 დღის განმავლობაში ექიმები დაორსულებისგან თავის შეკავებას გვრიჩევენ. საბედნიეროდ, წითურა მყარ იმუნიტეტს ტოვებს, ამიტომ, თუ უკვე გადაიტანეთ, ორსულობისას საფრთხე აღარ გემუქრებათ. ძნელი მისახვედრი არ არის, რომ ციტომეგალოვირუსი ვირუსია. ის ნებისმიერი ასაკის ადამიანს შეიძლება შეხვდეს, მაგრამ ყველაზე მეტად ბავშვებს ერჩის. სტატისტიკური მონაცემების თანახმად, მოზრდილთა დაახლოებით ნახევარი 40 წლამდე უკვე ინფიცირებულია. ორგანიზმში მოხვედრილი ვირუსი სამუდამოდ რჩება იქ, თუმცა იმუნურ სისტემას ის “მკაცრ კონტროლზე ჰყავს აყვანილი”, ამიტომ ციტომეგალოვირუსით ინფიცირებულთა უმეტესობა არაფერს უჩივის და არც კი იცის, რომ მათ მიკრობიომაში ერთით მეტი სახეობის მიკრობი ბინადრობს. ციტომეგალოვირუსი ადამიანს შესაძლოა გადაედოს ინფიცირებულის ნერწყვის, სპერმის, ვაგინალური სითხის, სისხლის, შარდის, ცრემლის, ფეკალიის, რძის მეშვეობით, ნაყოფს – მუცლად ყოფნის პერიოდში ინფიცირებული დედისგან. თუ ამ ყველაფერს იმასაც დავუმატებთ, რომ უმეტესად თავად ინფიცირებულმაც არ იცის თავისი სტატუსი, ინფექციისგან თავის დაცვა საკმაოდ ძნელი მოგვეჩვენება და ასეც არის. ვინაიდან ინფექცია უპირატესად ბავშვებთან გვხვდება, დასნებოვნების რისკი უფრო მაღალი აქვთ ქალებს, რომლებიც ბავშვთა მოვლის დაწესებულებებში მუშაობენ ან სხვა მიზეზით პატარებთან ხშირი კონტაქტი უწევთ. საბედნიეროდ, ინფექცია მამისგან ნაყოფს არ გადაეცემა. დაავადების პრევენციის სპეციფიკური მეთოდი (ვაქცინაცია), სამწუხაროდ, არ არსებობს. არც ისეთი საშუალება აღმოუჩენიათ, რომელიც სრულყოფილად აღმოფხვრის ციტომეგალოვირუსული ინფექციის გართულებებს (თუმცა არსებობს მონაცემები, რომ ანტივირუსული პრეპარატები ახალშობილებთან ამცირებს შორეული გართულებების რისკს). ამრიგად, მთელი ძალისხმევა ჰიგიენისკენ უნდა მივმართოთ. ხშირად იბანეთ ხელები, განსაკუთრებით – საფენის გამოცვლის, შარდთან, ნერწყვთან ან განავალთან კონტაქტის შემდეგ. ბავშვის კოცნისას მოერიდეთ ნერწყვთან შეხებას. ნუ გამოიყენებთ საზიარო ჭურჭელს, საკვებს, სასმელს. დაავადების დიაგნოზს სისხლის ანალიზის საფუძველზე სვამენ. საუკეთესო შემთხვევაში, ეს ანალიზი დაორსულებამდე უნდა ჩაიტაროთ. თუ ინფექცია ორსულობისას აღმოგიჩნეს, უნდა გაირკვეს, ახალია ის (პირველადი) თუ ძველი (მორეციდივე). თუ ციტომეგალოვირუსით ქალი ორსულობისას დასნებოვნდა, ნაყოფის ინფიცირების რისკი 30-50%-ს შეადგენს. დაბადების შემდეგ სიმპტომები ამ ბავშვების 10-15%-ს გამოაჩნდება. ეს სიმპტომებია წითელი ლაქები კანზე, კრუნჩხვები, ღვიძლის, თვალის პრობლემები. ზოგჯერ ავადმყოფობის ნიშნები რამდენიმე კვირაში ან რამდენიმე თვეში უკუვითარდება, მაგრამ არც ის არის გამორიცხული, დამძიმდეს და საქმე შორეულ გართულებებმდე – სმენის დაკარგვამდე, გონებრივ ჩამორჩენილობამდე, მხედველობის დაქვეითებამდე მივიდეს. ციტომეგალოვირუსული ინფექციით დაბადებულ ახალშობილთა 85%-ს დაბადებისას არაფერი ეტყობა. მათ უმეტესობას არც მომავალში ექნება პრობლემა, მაგრამ 10-იდან 1 ბავშვს (რომელიც დაბადების მომენტისთვის ჯანმრთელი ჩანდა) შორეული სიმპტომები უვითარდება. თუ ორსულობამდეც გქონდათ ციტომეგალოვირუსული ინფექცია, ორსულობისას კი რეციდივი გაგივითარდათ, ნაყოფისთვის მისი გადაცემის ალბათობა გაცილებით ნაკლებია – 1% და უფრო დაბალიც კი. დაბადებისას ამ ბავშვების მაქსიმუმ 10%-ს ექნება დაავადების სიმპტომები, თუმცა შორეული შედეგები დაბადებისას სიმპტომების არმქონეთა 10-15%-თან მაინც იჩენს თავს. მაშასადამე, ციტომეგალოვირუსული ინფექცია მყარ იმუნიტეტს არ ტოვებს. მისი რეციდივიც საშიშია, თუმცა პირველად ინფექციაზე ნაკლებად. ისიც გაითვალისწინეთ, რომ ნაყოფის ინფიცირების თვალსაზრისით მნიშვნელობა არ აქვს, ორსულობის რა ვადაზე გამოგაჩნდათ პირველადი თუ მორეციდივე ინფექცია. თანდაყოლილი ციტომეგალოვირუსი ბავშვების 0.2-2.5%-ს აღენიშნება. თუ ორსულობისას ციტომეგალოვირუსული ინფექცია დაგიდასტურდათ, ეს ჯერ კიდევ არ ნიშნავს, რომ ნაყოფიც ინფიცირებულია. ამის დასადგენად ამნიოცენტეზი ტარდება: იღებენ ცოტაოდენ სანაყოფე სითხეს და ვირუსის შემცველობაზე ამოწმებენ. ინფექციის ზოგიერთი ნიშანი: ზრდის შეფერხება, მიკროცეფალია, – ულტრასონოგრაფიითაც ვლინდება, მაგრამ ექოსკოპიით ცვლილებების აღმოჩენა უმეტესად შეუძლებელია. მისი დიაგნოსტიკისთვის ახალშობილის შარდს, სისხლსა და ნერწყვს ამოწმებენ. ეს კვლევა დანამდვილებით აჩვენებს, აქვს თუ არა ბავშვს ციტომეგალოვირუსული ინფექცია. და ისევ ჰერპესი ჰერპესის ხსენებისას უწინარესად ტუჩის კუთხესთან გაჩენილი არცთუ სასიამოვნო შესახედაობის ბუშტუკი წარმოგვიდგება თვალწინ. ასეთი ბუშტუკები შესაძლოა სხეულის სხვა ნაწილებზეც გაჩნდეს. წარმოიდგინეთ, რა უსიამოვნო იქნება, თუ ვირუსმა თქვენს გენიტალიებზე დაიდო ბინა. არადა, ასეთი რამ არცთუ იშვიათია. მაგალითად, აშშ-ში ყოველ მეხუთე ქალს ეს პრობლემა აწუხებს. გენიტალური ჰერპესს უმეტესად მეორე ტიპის ჰერპესვირუსი იწვევს. პირველი ტიპის ვირუსისგან განსხვავებით (რომელიც ტუჩზე გამონაყარით ვლინდება), ის სქესობრივი გზით ვრცელდება და შეიძლება გადმოგედოთ როგორც ვაგინალური, ისე ანალური ან ორალური სექსის დროს, იშვიათად კი – სექსის გარეშეც. იმ ადგილას, საიდანაც ვირუსი ორგანიზმში შეიჭრა, წითელი ბუშტუკები წარმოიშობა, მერე იზრდება, სკდება და მტკივან წყლულებს ტოვებს. ბუშტუკების თხევადი შიგთავსი გამომწვევს შეიცავს, ამიტომ თუ დაავადებულის წყლულს შეეხეთ, კანზე კი იმ ადგილას, მაგალითად, მოუშუშებელი ჭრილობა ან ნაკაწრი გაქვთ, ვირუსი თქვენც გადმოგედებათ. ამავე გზით ინფექცია შესაძლოა სხეულის ერთი ადგილიდან მეორეზე გაავრცელოთ, მაგალითად, ტუჩზე გაჩენილ ბუშტუკზე ხელი მოიკიდოთ, მერე კი თვალები მოიფშვნიტოთ, ამიტომ გირჩევთ, ბუშტუკის შეხებისთანავე დაიბანოთ ხელები. დედისგან ნაყოფის ინფიცირება სამი გზით შეიძლება მოხდეს: * მშობიარობამდე (საშვილოსნოსშიდა ჰერპესი). ინფექციის ეს ფორმა იშვიათია. * მშობიარობის დროს (თანდაყოლილი ჰერპესი). ეს ინფექციის ყველაზე გავრცელებული ფორმაა. შესაძლოა, ნაყოფი საშოს გაუვლელადაც დაინფიცირდეს, მაგალითად, მაშინ, თუ ამნიონური ბუშტი მშობიარობამდე გასკდა. აქტიური ინფექციის დროს რეკომენდებულია საკეისრო კვეთის ჩატარება – ეს ნაყოფს მშობიარობისას ინფიცირებისგან დაიცავს. * დაბადების შემდეგ, მაგალითად, მაშინ, თუ ახალშობილს პირველი ტიპის ჰერპესით ინფიცირებულთან კონტაქტი მოუხდა. თუ ჰერპესით ორსულობის მე-12 კვირამდე დაინფიცირდით, გართულებების ალბათობა 50-70%-ია, თუ უკვე არსებული ინფექცია გაგიმწვავდათ – ათჯერ ნაკლები. თუ ორსულობისას ინფექცია საერთოდ არ გამწვავდა, არც საფრთხე დაგემუქრებათ, მაგრამ ვინაიდან ორსულობა ფიზიოლოგიურ იმუნოსუპრესიას (იმუნური სისტემის დათრგუნვას) იწვევს (რაც ჰერპესის გამწვავების საუკეთესო პირობაა), ასეთი რამ ნაკლებმოსალოდნელია. ჰერპესის ნიშნები ინფიცირებიდან ორი კვირის განმავლობაში იჩენს თავს. მიმართეთ ექიმს, თუ უჩივით: * სხეულის ტკივილს; * შარდვის დროს წვას; * ბუშტუკებს ან წყლულებს სასქესო ორგანოების, პირის ან ანუსის მიდამოში; * გამონაყარს, ქავილს სასქესო ორგანოების ან ანუსის მიდამოში; * ძლიერ დაღლილობას; * საშოდან გამონადენს ან სისხლდენას. ნურც იმას დაივიწყებთ, რომ ეს ინფექციაც უმეტესად უსიმპტომოდ მიმდინარეობს. გენიტალურმა ჰერპესმა შესაძლოა გამოიწვიოს თვითნებური აბორტი, ნაადრევი მშობიარობა, ნაყოფის სიმახინჯეები. ნაყოფს ყველაზე ხშირად თავის ტვინი და თვალები უზიანდება. თანდაყოლილ ჰერპესს ახასიათებს: ფილტვებიდან სისხლდენა, სუნთქვის გაძნელება, ციანოზი, სუნთქვის გახშირება, კომა, სიყვითლე, შოკი, მიკროცეფალია, გულის მანკი, ცერებრული დამბლა, ეპილეფსია, სიყრუე, სიბრმავე. მეორე ტრიმესტრში გართულებების განვითარების ალბათობა იკლებს, მესამეში კი კვლავ აქტუალური ხდება. თუ ჰერპესი ხშირად გიმწვავდებათ, დაორსულებამდე ექიმმა შესაძლოა ანტივირუსული საშუალებები დაგინიშნოთ, რათა თავიდან აგაცილოთ ორსულობისას ინფექციის რეციდივი. როგორც აღვნიშნეთ, თOღჩH ინფექციების სადიაგნოზოდ სისხლში მიკრობების საწინააღმდეგო ანტისხეულების შემცველობას საზღვრავენ. ამ ანტისხეულებს იმუნური სისტემა გამომწვევების დასამარცხებლად გამოიმუშავებს. ანტისხეულები სხვადასხვა ტიპისაა. სწორედ მათი ტიპის მიხედვით ადგენენ, ინფექცია მწვავეა თუ ქრონიკული. ანალიზის პასუხი პოზიტიური ან ნეგატიური იქნება, რაც ანტისხეულების არსებობას ან არარსებობას გულისხმობს. ნეგატიური შედეგი იმაზე მეტყველებს, რომ ინფექცია ორგანიზმში არ არის და არც ყოფილა, მაგრამ თუ ექიმი მაინც ეჭვობს, რომ რომელიმე თOღჩH ინფექციასთან აქვს საქმე, ნეგატიური პასუხის შემთხვევაში დამატებით კვლევას დაგინიშნავთ. დადებითი პასუხი, დიდი ალბათობით, ინფექციაზე მეტყველებს, თუმცა დიაგნოზის დასადასტურებლად უფრო სპეციფიკური კვლევაა აუცილებელი. ამასთან, ანტისხხეულების გამომუშავებას გარკვეული ხანი სჭირდება და ამ პერიოდში ანალიზის გაკეთებას აზრი არ აქვს – ცრუ უარყოფით შედეგს მიიღებთ. ამიტომ არის, რომ ანტისხეულებზე კვლევა უფრო და უფრო ნაკლებაქტუალური ხდება და ასპარეზს უთმობს უფრო სპეციფიკურ მეთოდებს: თავად ანტიგენების გამოვლენას და მიკროორგანიზმების კულტურის გამოზრდას, – რომლებიც გაცილებით ადრეულ ეტაპზე იძლევა გაცილებით სარწმუნო პასუხს.


text: ფასკუნჯი () — ქართულ და ზოგიერთ სლავურ მითოლოგიასა და ფოლკლორში დრაკონის მსგავსი ფრინველი. ფასკუნჯთან დაკავშირებული ადრეული მითოლოგიური მოტივები არ შემონახულა. უფრო გვიანდელ ტრადიციებში ფასკუნჯის სახემ ფრინველ სიმურგის შესახებ ირანული წარმოდგენების მნიშვნელოვანი გავლენა განიცადა. ფასკუნჯი უზარმაზარი ძალით და გაუმაძღრობით გამოირჩევა. მის ფრთებს მაგიური ძალა აქვთ. ფასკუნჯის ფრთის შეხება ჭრილობას კურნავს. ფრთის დაწვით მისი გამოძახება შეიძლება. ფასკუნჯი ქვედა სამყაროში ცხოვრობს და მისი შვილების გველეშაპისგან გადარჩენის სამაგიეროდ გმირი ზევით ამოჰყავს. ფოლკლორში დემითოლოგიზებული ფასკუნჯი ადამიანურ არსებას ემსგავსება. არსებობს აგრეთვე წარმოდგენები ბოროტი ფასკუნჯების შესახებ, რომლებიც დევების მსგავსად მტრობენ ადამიანებს. ლიტერატურა ქართული მითების პერსონაჟები


დინამო VS დილა – ურთიერთშეხვედრები – Fanebi.Com – ფეხბურთი, კალათბურთი, რაგბი, სხვა დინამო VS დილა – ურთიერთშეხვედრები პარასკევს, 26 სექტემბერს 16:00 საათზე საქართველოს XXVI ჩემპიონატის მეშვიდე ტურის შეხვედრაში, დინამო თბილისი გორში დილას დაუპირისპირდება. დილასთან შეხვედრა თენგიზ ბურჯანაძის სახელობის სტადიონზე გაიმართება და ტრადიციულად, დაპირისპირების პირდაპირ რეპორტაჟს დინამოს ოფიციალური ვებ–გვერდი შემოგთავაზებთ. ეროვნული ასპარეზზე ეს გუნდები ერთმანეთს 51–ჯერ შეხვედრიან. ურთიერთშეხვედრებში დინამოს უპრეცენდენტო უპირატესობა აქვს. 41 შემთხვევაში გამარჯვება თბილისელებს დარჩათ, 9 შეხვედრა ფრედ დასრულდა და 1 თამაში გორელებმა მოიგეს. გატანილი და გაშვებული ბურთების შეფარდება ჩვენი გუნდის სასარგებლოდ 141/24 არის. ყველაზე დიდი ანგარიშით დინამომ 2005 წლის 2 აპრილს იმარჯვა. XVI ჩემპიონატის ოცდამეექვსე ტურში გამართული შეხვედრა 9:0 დასრულდა. ასევე ცხრა ბურთი გავიდა 1993 წლის 16 ნოემბერს ჩატარებულ მატჩში. V ჩემპიონატის მეთხუთმეთე სათამაშო დღეს თბილისელებმა 7 ბურთი გაიტანეს, გორელთა 2 გოლის საპასუხოდ. აღსანიშნავია, რომ სამ–სამჯერ დაფიქსირდა ხუთბურთიანი სხვაობა–6:1 და 5:0, ხოლო ოთხ–ოთხჯერ შეხვედრა დასრულდა ანგარიშით 4:1 და 4:0 . ფრედ ჩატარებული შეხვედრებიდან ხუთი მატჩი უგოლოდ, ხოლო ორ-ორი შეხვედრა კი ანგარიშით 2:2 და 1:1 დასრულდა. უკანასკნელად საქართველოს ჩემპიონატში დინამო თბილისი გორის დილას 2013 წლის 24 ნოემბერს დაუპირისპირდა. მატჩი დინამო არენაზე გაიმართა და საყაიმო ანგარიშით- 1:1 დასრულდა. აღნიშნულ შეხვედრაში დინამოელთაგან გოლი გიორგი გველესიანმა გაიტანა.


text: კინომცოდნეობა — მეცნიერება კინოს შესახებ, ხელოვნებათმცოდნეობის დარგი. იგი შეისწავლის კინოხელოვნების თეორიას და ისტორიას, მათ შორის სამსახიობო ხელოვნებას, რეჟისურას, კინოდრამატურგიის და კინომუსიკის პრობლემებს, ოპერატორისა და მხატვრის ხელოვნებას და სხვა. კინომცოდნეობასთან უშუალოდ არის დაკავშირებული კინოს კრიტიკა, რომელიც კინოხელოვნების მიმდინარე ცხოვრების ანალიზს აკეთებს. გამოჩენილი კინომცოდნეები ჟორჟ სადული მეცნიერება კულტურული მეცნიერებები


აშშ და რუსეთი სირიის გამო ერთმანეთს მძიმე ბრალდებებს უყენებენ შეერთებულმა შტატებმა და რუსეთმა ერთმანეთს მძიმე ბრალდებები წაუყენეს სირიაში ჰუმანიტარულ ავტოკოლონაზე 19 სექტემბრის თავდასხმის გამო. თეთრმა სახლმა ღიად დაადანაშაულა რუსეთი საჰაერო თავდასხმაში, რომლის შედეგადაც 20-მდე ადამიანი დაიღუპა და ავტოკოლონის მანქანები განადგურდა. რუსეთმა გადაჭრით უარყო ბრალდება და თავდასხმის შესახებ თავისი ვერსიით გამოვიდა. „პარალელური სამყარო“ - ეს მეტაფორა მოიშველია აშშ-ის სახელმწიფო მდივანმა ჯონ კერიმ, როცა გამოეხმაურა გაეროს უშიშროების საბჭოს სხდომაზე სირიის შესახებ რუსეთის საგარეო საქმეთა მინისტრის განცხადებას. „ვუსმენდი ჩემს რუს კოლეგას (სერგეი ლავროვს) და, ცოტა არ იყოს, ისეთი შთაბეჭდილება დამრჩა, რომ ისინი პარალელურ სამყაროში არიან. ლავროვმა თქვა, არავინ უნდა წამოაყენოს პირობები (მოლაპარაკების) მაგიდასთან დაჯდომამდეო. კეთილი, ორჯერ შევიკრიბეთ ვენაში, შევიკრიბეთ აქ, ნიუ-იორკში, და მივემხრეთ გაეროს უშიშროების საბჭოს რეზოლუციას. მერე ისევ შევიკრიბეთ მიუნხენში. და ყველგან - სირიის მხარდამჭერმა საერთაშორისო ჯგუფმა, აქ უშიშროების საბჭომ მხარი დაუჭირა ზავს, რომელიც ყველა მხარეს ეხება. ეს არ არის წინასწარი პირობა! ეს არის საერთაშორისო შეთანხმება, რომელსაც ოთხჯერ მივაღწიეთ“, - განაცხადა ჯონ კერიმ გაეროს უშიშროების საბჭოს სხდომაზე. მანამდე ვაშინგტონმა ღიად დაადანაშაულა მოსკოვი ჩრდილოეთ სირიაში, ქალაქ ალეპოსთან, ჰუმანიტარულ ავტოკოლონაზე თავდასხმაში. ამერიკელი ოფიციალური პირების ინფორმაციით, რუსეთის ორი საბრძოლო თვითმფრინავი ჰუმანიტარული ავტოკოლონის მახლობლად ჰაერში იყო 19 სექტემბერს თავდასხმის მომენტში. მოსკოვმა გაჯავრებულმა უარყო ბრალდება და, თავის მხრივ, გამოაცხადა, რომ შეტევის დროს შეერთებული შტატების უპილოტო თვითმფრინავი იმყოფებოდა ალეპოსთან ჰაერში. აი, რა თქვა 21 სექტემბერს მოსკოვში გამართულ პრესკონფერენციაზე რუსეთის თავდაცვის სამინისტროს პრესმდივანმა, გენერალ-მაიორმა იგორ კონაშენკოვმა: „იმავე საღამოს, 19 სექტემბერს, სწორედ ამ რაიონში, ჰაერში, 3 600 მეტრის სიმაღლეზე, საათში 200 კილომეტრის სიჩქარით იმყოფებოდა საერთაშორისო კოალიციის საბრძოლო უპილოტო თვითმფრინავი, რომელიც თურქეთის ინჯირლიკის საჰაერო ბაზიდან აფრინდა“. რუსეთის თავდაცვის სამინისტროს პრესმდივანმა იქვე უარყო ბრალდება ჰუმანიტარულ ავტოკოლონაზე ავიადარტყმის შესახებ. საერთაშორისო კოალიციას, როგორც ცნობილია, აშშ ხელმძღვანელობს. სახელმწიფო მდივანი ჯონ კერი ვრცლად გამოეხმაურა რუსეთის განცხადებებს ჰუმანიტარულ ავტოკოლონასთან დაკავშირებული ტრაგიკული ინციდენტის შემდეგ. „თავიდან პრეზიდენტ პუტინის პრესმდივანი დმიტრი პესკოვი ამტკიცებს, ჰუმანიტარულ ავტოკოლონაზე თავდასხმა, რაღაცნაირად, აუცილებელი საპასუხო ზომა იყო ექსტრემისტების ჯგუფ „ალ ნუსრის“ სავარაუდო იერიშზეო. ეს იყო პირველი განცხადება. მერე რუსეთის ელჩმა თქვა, რომ რუსეთისა და სირიის ჯარებს არ დაუბომბავთ ეს რაიონი, მაგრამ მიზანში ჰქონდათ ამოღებული სირიის ქალაქი ხან ტუმანი. მერე უკვე სრულიად განსხვავებული ამბავი მოვისმინეთ: რუსეთის თავდაცვის სამინისტრომ გამოაცხადა, რომ ჰუმანიტარულ ავტოკოლონას მისდევდნენ ექსტრემისტები პიკაპის ტიპის სატვირთო მანქანით და ნაღმსატყორცნით - ამის მტკიცებულება არ გვინახავს. (...) და, სხვათა შორის, ნაღმები (ავტოკოლონას) ვერ მიაყენებდა ისეთ ზიანს, როგორიც იმ სატვირთო მანქანებსმიადგა. მერე თავდაცვის სამინისტრომ მთლიანად შეცვალა ვერსია და უარყო რუსეთის მონაწილეობა... მერე კონაშენკოვი კიდევ უფრო შორს წავიდა და გამოაცხადა, ავტოკოლონისათვის მიყენებული ზიანი იყო პირდაპირი შედეგი იმის, რომ ტვირთს ცეცხლი წაეკიდაო. თურმე სატვირთო მანქანებს, სურსათსა და წამლებს უეცრად ცეცხლი წაეკიდა! ნუთუ ვინმემ შეიძლება ეს დაიჯეროს?“ - შეეკითხა გაეროს უშიშროების საბჭოს სხდომაზე შეკრებილებს აშშ-ის სახელმწიფო მდივანი. ის გამოვიდა მოწოდებით, შეიქმნას ფრენისათვის აკრძალული ზონა ჩრდილოეთ სირიის ზოგ ნაწილში, რათა ადამიანებს ზავის სჯეროდეთ და ჰუმანიტარულმა დახმარებამ მიაღწიოს ხალხთან, რომელიც ალყაშემორტმულ დასახლებებში ცხოვრობს. თავის მხრივ, რუსეთის საგარეო საქმეთა მინისტრმა სერგეი ლავროვმა გაეროში თქვა, რომ რუსეთი და სირია აღარ აპირებენ ჩართვას ბრძოლის „ცალმხრივ“ შეწყვეტაში: სირიის რეჟიმთან მებრძოლი ოპოზიციური ჯგუფები, ლავროვის თქმით, ცეცხლის შეწყვეტას შესაიარაღებლად და საკუთარი პოზიციების გასაძლიერებლად იყენებდნენ. ამასთან, რუსმა მინისტრმა კიდევ ერთხელ მკაცრად დაგმო შეერთებული შტატების საჰაერო იერიში, რომელიც სირიაში გასული კვირის მიწურულს, 17 სექტემბერს, მოეწყო და ათობით სირიელი ჯარისკაცის სიცოცხლე შეიწირა. ამ ბრალდებების ფონზე, დამაიმედებლად გაისმა გაეროს განცხადება, რომაპირებს სირიაში განაახლოს ჰუმანიტარული ოპერაციები, რომლებიც შეაჩერა ალეპოსთან 19 სექტემბერს ჰუმანიტარულ ავტოკოლონაზე თავდასხმის შემდეგ. კერი: ლავროვის გამოსვლისას, თავი „პარალელურ რეალობაში“ მეგონა


ორი პლუს ორი ფორუმი - granddaddy ყველა მათგანი, საუკეთესო ფორუმის ინტერნეტში, შორს ყველაზე აქტიური და ყველაზე ავტორიტეტული ონლაინ პოკერის ფორუმებზე.


"გამოძიება 109-ე მუხლის ბრალეულობას ვერ დაამტკიცებს, ამ მუხლის დაყენებით პროკურატურამ ოჯახი გააჩუმა"- შაქარაშვილის საქმის ადვოკატი - Metronome.Ge “გამოძიება 109-ე მუხლის ბრალეულობას ვერ დაამტკიცებს, ვინაიდან არავინ იცის, შაქარაშვილს დაზიანებები როგორ მიადგა. ჯერ მირბოდა, წაიქცა და შესაძლოა, ამ დროს მიიღო დაზიანებები. გამოძიება ვერ დაამტკიცებს, რომ მასზე იძალადეს... ეს მუხლი დააყენეს, რადგან გაეჩუმებინათ. რა იმედი უნდა ჰქონდეს ნიკოლაძეს? ეს მუხლი იმიტომ დაყენა პროკურატურამ, რომ ოჯახი გაჩუმა.” ალექსანდრე კობაიძე – 19 წლის გარდაცვლილი ფეხბურთელის საქმეში ერთ-ერთი ბრალდებულის არჩილ გაგნიძის ადვოკატი ამის შესახებ ალექსანდრე კობაიძემ “მეტრონომთან” განაცხადა.